open-index/open-wikipedia-markdown huggingface dataset:
ಸೀಮಾ ನಂದಾ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ
**ಸೀಮಾ ನಂದಾ** ಒಬ್ಬ ಭಾರತೀಯ ಮಹಿಳಾ ಗಣಿತಜ್ಞರು. ತಮ್ಮ ಸಂಶೋಧನೆಯಲ್ಲಿ ಅವರು ಜೀವಶಾಸ್ತ್ರ, ಎಂಜಿನಿಯರಿಂಗ್ ಮತ್ತು ಹಣಕಾಸಿನ ಸಮಸ್ಯೆಗಳ ಅಧ್ಯಯನಕ್ಕೆ, ಅನ್ವಯಿತ ಗಣಿತವನ್ನು ಬಳಸುತ್ತಾರೆ. ಅವರ ಸಂಶೋಧನೆಗಳು ಪ್ರಮುಖವಾಗಿ ಗಣಿತ ಶಾಸ್ತ್ರವನ್ನು ನೈಜ ಜಗತ್ತಿನ ಸಮಸ್ಯೆಗಳ ಪರಿಹರಿಸುವಲ್ಲಿ ಹೇಗೆ ಸಹಾಕವಾಗಬಲ್ಲವು ಎಂಬುದರ ಕುರಿತಾಗಿವೆ. 

## ಶಿಕ್ಷಣ 
1998 ರಲ್ಲಿ, ನ್ಯೂಯಾರ್ಕ್ ವಿಶ್ವವಿದ್ಯಾಲಯದ ಕೊರಂಟ್ ಇನ್ಸ್ಟಿಟ್ಯೂಟ್ ಆಫ್ ಮ್ಯಾಥಮೆಟಿಕಲ್ ಸೈನ್ಸಸ್‌ನಲ್ಲಿ,  ಪಿಎಚ್‌ಡಿ ಪಡೆದರು. ಚಾರ್ಲ್ಸ್ ಎಂ. ನ್ಯೂಮನ್ ಮೇಲ್ವಿಚಾರಣೆ ಅಲ್ಲಿ ಮಂಡಿಸಿದ ಅವರ ಪಿಎಚ್‌ಡಿ ಪ್ರಬಂಧವು ಸಂಭವನೀಯತಾ ಸಿದ್ಧಾಂತದ ಕ್ಷೇತ್ರದಲ್ಲಿತ್ತು. 

## ವೃತ್ತಿಜೀವನ 
ಬೆಂಗಳೂರಿನ ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್‌ನಲ್ಲಿ ಅಧ್ಯಾಪಕರಾಗಿ ಪ್ರಸ್ತುತ ಹುದ್ದೆಗೆ ಸೇರುವ ಮೊದಲು, ಅವರು ಟೆನ್ನೆಸ್ಸೀ ವಿಶ್ವವಿದ್ಯಾಲಯ ಮತ್ತು ಹಾರ್ವೀ ಮಡ್ ಕಾಲೇಜಿನಲ್ಲಿ ಅಂತರ-ವಿಭಾಗೀಯ ಶೈಕ್ಷಣಿಕ ಹುದ್ದೆಗಳನ್ನು ಹೊಂದಿದ್ದರು. 

ನಂತರ, ನ್ಯೂಯಾರ್ಕ್ ನಗರದ ಹೂಡಿಕೆ ಬ್ಯಾಂಕ್‌ ಒಂದರಲ್ಲಿ ಪರಿಮಾಣಾತ್ಮಕ ವಿಶ್ಲೇಷಕರಾಗಿ (quantitative analyst) ಕೆಲಸ ಮಾಡಿದರು. 2004ರಲ್ಲಿ ಖಾಸಗಿ ಕ್ಷೇತ್ರದಿಂದ, ಶೈಕ್ಷಣಿಕ ಸಂಶೋಧನೆಗೆ ತಮ್ಮ ವೃತ್ತಿಜೀವನವನ್ನು ಬದಲಾಯಿಸಿದರು. ಭಾರತದ ಯುವಕರು ವಿಜ್ಞಾನ ಮತ್ತು ಗಣಿತವನ್ನು ಅರ್ಥಮಾಡಿಕೊಳ್ಳಲು ಪ್ರೋತ್ಸಾಹಿಸುವಲ್ಲಿ ಅವರು ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದಾರೆ. 2012 ರಲ್ಲಿ, ಶಿಕ್ಷಣದ ಮೂಲಕ ಹುಡುಗಿಯರನ್ನು ಸಬಲೀಕರಣಗೊಳಿಸುವ ಗುರಿಯೊಂದಿಗೆ,  **ಲಿಯೋರಾ ಟ್ರಸ್ಟ್** ಎಂಬ NGO ಅನ್ನು ಸ್ಥಾಪಿಸಿದ್ದಾರೆ.

## ಪ್ರಶಸ್ತಿಗಳು 
ಅವರು 1996ರ, ಗಣಿತಶಾಸ್ತ್ರದ ವಿದ್ಯಾರ್ಥಿನಿಗೆ ನೀಡಲಾಗುತ್ತಿದ್ದ, ಬೆಲ್ಲಾ ಮಾನೆಲ್ ಪ್ರಶಸ್ತಿಯನ್ನು (NYU) ಪಡೆದರು.

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ಮೈಥಿಲಿ ರಾಮಸ್ವಾಮಿ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಮೈಥಿಲಿ ರಾಮಸ್ವಾಮಿ** (ಜನನ 6 ಜೂನ್ 1954)  ಅವರು ಭಾರತೀಯ ಗಣಿತಜ್ಞರು ಮತ್ತು ಬೆಂಗಳೂರಿನಲ್ಲಿರುವ ಟಾಟಾ ಇನ್‌ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್‌ನ ಅನ್ವಯಿಕ ಗಣಿತ ವಿಭಾಗದಲ್ಲಿ ಪ್ರಾಧ್ಯಾಪಕರಾಗಿದ್ದಾರೆ.  ಅವರ ಸಂಶೋಧನೆಯು ಕ್ರಿಯಾತ್ಮಕ ವಿಶ್ಲೇಷಣೆ ಮತ್ತು ಭಾಗಶಃ ಭೇದಾತ್ಮಕ ಸಮೀಕರಣಗಳ ನಿಯಂತ್ರಣ ಸಾಧಿಸುವುದನ್ನು ಒಳಗೊಂಡಿದೆ.  1990ರಲ್ಲಿ ಪ್ಯಾರಿಸ್‌ನ ಪಿಯರೆ ಮತ್ತು ಮೇರಿ ಕ್ಯೂರಿ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪದವಿ ಪಡೆದರು. ಅವರ ಪ್ರಬಂಧ, "*ಸುರ್ ಡೆಸ್ ಕ್ವೆಶ್ಚನ್ಸ್ ಡಿ ಸಿಮೆಟ್ರಿ ಡ್ಯಾನ್ಸ್ ಡೆಸ್ ಪ್ರಾಬ್ಲೆಮ್ಸ್ ಎಲಿಪ್ಟಿಕ್ಸ್* " [ದೀರ್ಘವೃತ್ತದ  *ಸಮಸ್ಯೆಗಳಲ್ಲಿನ ಸಮ್ಮಿತಿಯ ಕುರಿತು*], ಹೆನ್ರಿ ಬೆರೆಸ್ಟಿಕಿ ಅವರ ಮೇಲ್ವಿಚಾರಣೆಯಲ್ಲಿ ಮಂಡಿಸಿದ್ದರು.  

## ಗುರುತಿಸುವಿಕೆ 
ರಾಮಸ್ವಾಮಿ ಅವರು ಕರ್ನಾಟಕ ರಾಜ್ಯ ವಿಜ್ಞಾನ ಮತ್ತು ತಂತ್ರಜ್ಞಾನ ಮಂಡಳಿಯ,  ವಿಜ್ಞಾನ ಮತ್ತು ತಂತ್ರಜ್ಞಾನ ಕ್ಷೇತ್ರದಲ್ಲಿ ಸಾಧನೆಗಾಗಿ ಯುವ ಮಹಿಳಾ ವಿಜ್ಞಾನಿಗೆ ನೀಡಲಾಗುವ, ಕಲ್ಪನಾ ಚಾವ್ಲಾ ಪ್ರಶಸ್ತಿ-2004ರ ವಿಜೇತರಾಗಿದ್ದರು.  

ಅವರು 2007 ರಲ್ಲಿ ಭಾರತೀಯ ವಿಜ್ಞಾನ ಅಕಾಡೆಮಿಗೆ ಆಯ್ಕೆಯಾದರು.  ಅವರು 2016–2017 ರಲ್ಲಿ ಫುಲ್‌ಬ್ರೈಟ್ ವಿದ್ವಾಂಸರಾದರು. ಇದು ವರ್ಜೀನಿಯಾ ಟೆಕ್‌ನಲ್ಲಿ ಮೈಕೆಲ್ ರೆನಾರ್ಡಿ ಅವರನ್ನು ಭೇಟಿ ಮಾಡಲು ಅವರಿಗೆ ಹಣಕಾಸು ಸಹಾಯ ಸಹ ಒದಗಿಸಿತು. 

## ಉಲ್ಲೇಖಗಳು 
ವರ್ಗ:ಭಾರತೀಯ ಗಣಿತಜ್ಞರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೫೪ ಜನನ
ವರ್ಗ:ಭಾರತೀಯ ಮಹಿಳಾ ಗಣಿತಜ್ಞರು
ವಾಸಂತಿ ಎನ್. ಭಟ್-ನಾಯಕ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ವಾಸಂತಿ ಎನ್. ಭಟ್-ನಾಯಕ್** (10 ಜೂನ್ 1938 - 12 ಫೆಬ್ರವರಿ 2009) ಒಬ್ಬ ಗಣಿತಜ್ಞರಾಗಿದ್ದು, ಅವರ ಸಂಶೋಧನೆಯು ಸಮತೋಲಿತ ಅಪೂರ್ಣ ಬ್ಲಾಕ್ ವಿನ್ಯಾಸಗಳು (BIBD: Balanced Incomplete Block Designs), ಎರಡು-ವೈವಿಧ್ಯಮಯ ಗ್ರಾಫ್‌ಗಳು, ಆಕರ್ಷಕವಾದ ಗ್ರಾಫ್‌ಗಳು, ಗ್ರಾಫ್ ಸಮೀಕರಣಗಳು ಮತ್ತು ಆವರ್ತನ ವಿಭಾಗಗಳನ್ನು ಒಳಗೊಂಡಿತ್ತು. 

## ಶಿಕ್ಷಣ 
ಪುಣೆ ವಿಶ್ವವಿದ್ಯಾಲಯದಲ್ಲಿ M.Sc. ಪದವಿ ಪಡೆದು, 1970 ರಲ್ಲಿ ಮುಂಬೈ ವಿಶ್ವವಿದ್ಯಾಲಯದಿಂದ ಎಸ್‌ಎಸ್ ಶ್ರೀಖಂಡೆ ಯವರ ಮಾರ್ಗದರ್ಶನದಲ್ಲಿ, "*Some New Results in PBIBD Designs and Combinatorics" (PBIBD: Partially Balanced Incomplete Block Designs)* ಎಂಬ ಪ್ರಬಂಧವನ್ನು ಮಂಡಿಸಿ, ಪಿಎಚ್‌ಡಿ ಪದವಿ ಪಡೆದರು.

ಡಾಕ್ಟರೇಟ್ ಪದವಿಯ ನಂತರ, ಟಿ. ಐ. ಎಫ್. ಆರ್. ನಲ್ಲಿ ಕೆಲಕಾಲ ಸೇರಿ ಅವರು ಕಾಂಬಿನೇಟೋರಿಕ್ಸ್ ಕ್ಷೇತ್ರದಲ್ಲಿ 44 ಸಂಶೋಧನಾ ಪ್ರಬಂಧಗಳನ್ನು ಪ್ರಕಟಿಸಿದ್ದರು. 

## ಉಲ್ಲೇಖಗಳು 
ವರ್ಗ:ಕೊಂಕಣಿ
ವರ್ಗ:ಮುಂಬಯಿ ಕನ್ನಡಿಗರು
ವರ್ಗ:ಮುಂಬಯಿ ಜನರು
ವರ್ಗ:ಗಣಿತ ಶಾಸ್ತ್ರಜ್ಞ
ವರ್ಗ:ಮಹಿಳಾ ಗಣಿತಜ್ಞರು
ವರ್ಗ:ಗಣಿತಜ್ಞರು
ವೆಯ್ ಡಿಂಗ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ
**ವೆಯ್ ಡಿಂಗ್** (Wei Ding) ಅವರು ಕಂಪ್ಯೂಟರ್ ವಿಜ್ಞಾನಿ ಆಗಿದ್ದು, ಪ್ರಸ್ತುತ ಮ್ಯಾಸಚೂಸೆಟ್ಸ್ ಬೋಸ್ಟನ್ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್ ವಿಜ್ಞಾನ ಪ್ರಾಧ್ಯಾಪಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಅವರ ಸಂಶೋಧನಾ ಕ್ಷೇತ್ರಗಳಲ್ಲಿ ದತ್ತಾಂಶ ಗಣಿಗಾರಿಕೆ, ಯಂತ್ರ ಕಲಿಕೆ, ವೈಶಿಷ್ಟ್ಯ ಆಯ್ಕೆ (feature selection) ಹಾಗೂ ಇವುಗಳ ವೈಜ್ಞಾನಿಕ ಗಣನೆ ಮತ್ತು ಫರೆನ್ಸಿಕ್ ಕ್ಷೇತ್ರಗಳಲ್ಲಿ ಅನ್ವಯಗಳು ಸೇರಿವೆ.

## ಶಿಕ್ಷಣ ಮತ್ತು ವೃತ್ತಿ
ಡಿಂಗ್ ಅವರು 1993ರಲ್ಲಿ ಕ್ಸಿಯಾನ್ ಜಿಯಾಟೊಂಗ್ ವಿಶ್ವವಿದ್ಯಾಲಯದಿಂದ ಕಂಪ್ಯೂಟರ್ ವಿಜ್ಞಾನ ಮತ್ತು ಅನ್ವಯಿಕೆಗಳಲ್ಲಿ ಪದವಿ ಪಡೆದರು. ನಂತರ ಐದು ವರ್ಷಗಳ ಕಾಲ ಚೀನಾದಲ್ಲಿ ಉದ್ಯಮ ಕ್ಷೇತ್ರದಲ್ಲಿ ಕೆಲಸ ಮಾಡಿದರು.

ಅಮೆರಿಕಕ್ಕೆ ಬಂದು ಜಾರ್ಜ್ ಮೇಸನ್ ವಿಶ್ವವಿದ್ಯಾಲಯದಲ್ಲಿ ಸಾಫ್ಟ್‌ವೇರ್ ಎಂಜಿನಿಯರಿಂಗ್‌ನಲ್ಲಿ ಸ್ನಾತಕೋತ್ತರ ಪದವಿ ಅಧ್ಯಯನ ಮಾಡಿ, 2000ರಲ್ಲಿ ಪೂರ್ಣಗೊಳಿಸಿದರು. ಬಳಿಕ ವರ್ಜೀನಿಯಾದ ವೆರಿಸ್ಯನ್ನಲ್ಲಿ ಸಾಫ್ಟ್‌ವೇರ್ ಎಂಜಿನಿಯರ್ ಆಗಿ ಕಾರ್ಯನಿರ್ವಹಿಸಿದರು.

2002ರಲ್ಲಿ ಹೂಸ್ಟನ್ ವಿಶ್ವವಿದ್ಯಾಲಯ–ಕ್ಲಿಯರ್ ಲೇಕ್ನಲ್ಲಿ ಉಪನ್ಯಾಸಕರಾಗಿ ನೇಮಕಗೊಂಡರು. ಅದೇ ಸಮಯದಲ್ಲಿ ಹೂಸ್ಟನ್ ವಿಶ್ವವಿದ್ಯಾಲಯದಲ್ಲಿ ಪಿಎಚ್.ಡಿ ಅಧ್ಯಯನ ಪ್ರಾರಂಭಿಸಿ, 2008ರಲ್ಲಿ ಡಾಕ್ಟರೇಟ್ ಪದವಿ ಪಡೆದರು.

2008ರಲ್ಲಿ ಮ್ಯಾಸಚೂಸೆಟ್ಸ್ ಬೋಸ್ಟನ್ ವಿಶ್ವವಿದ್ಯಾಲಯದಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಸೇರಿ, 2014ರಲ್ಲಿ ಸಹ ಪ್ರಾಧ್ಯಾಪಕ ಮತ್ತು 2019ರಲ್ಲಿ ಪೂರ್ಣ ಪ್ರಾಧ್ಯಾಪಕರಾಗಿ ಪದೋನ್ನತಿ ಹೊಂದಿದರು. 2019ರಿಂದ ಅವರು ರಜೆಯ ಮೇಲೆ ರಾಷ್ಟ್ರೀಯ ವಿಜ್ಞಾನ ಪ್ರತಿಷ್ಠಾನ ಮಾಹಿತಿ ಮತ್ತು ಬುದ್ಧಿವಂತ ವ್ಯವಸ್ಥೆಗಳು ವಿಭಾಗದಲ್ಲಿ ಕಾರ್ಯಕ್ರಮ ನಿರ್ದೇಶಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* ವಿಶ್ವವಿದ್ಯಾಲಯದ ವೆಬ್‌ಪುಟ
* ವೈಯಕ್ತಿಕ ವೆಬ್‌ಪುಟ
ಡಾಂಕಿ ಚೆನ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಡಾಂಕಿ ಚೆನ್** ಚೀನಾದ ಚಾಂಗ್ಶಾದಲ್ಲಿ ಜನಿಸಿದರು. ಒಬ್ಬ ಚೀನೀ ಕಂಪ್ಯೂಟರ್ ವಿಜ್ಞಾನಿ ಮತ್ತು ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯದಲ್ಲಿ ಸಹಾಯಕ ಪ್ರಾಧ್ಯಾಪಕರು, ನೈಸರ್ಗಿಕ ಭಾಷಾ ಸಂಸ್ಕರಣೆ (NLP) ಕ್ಷೇತ್ರದಲ್ಲಿ ಪರಿಣತಿ ಹೊಂದಿದ್ದಾರೆ.

## ಶಿಕ್ಷಣ 
ಅವರು ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಲ್ಲಿ ಪಿಎಚ್‌ಡಿ ಪದವಿ ಮತ್ತು ಸಿಂಘುವಾ ವಿಶ್ವವಿದ್ಯಾಲಯದಿಂದ ಬಿಎಸ್ ಪದವಿ ಪಡೆದರು.

ಅವರು ಈ ಹಿಂದೆ ಫೇಸ್‌ಬುಕ್ AI ಸಂಶೋಧನೆ (FAIR) ನಲ್ಲಿ ಸಂದರ್ಶಕ ವಿಜ್ಞಾನಿಯಾಗಿದ್ದರು.

ಗೂಗಲ್‌ನ ಸಿಂಟ್ಯಾಕ್ಸ್ ನೆಟ್ ಸ್ಟ್ಯಾನ್‌ಫೋರ್ಡ್‌ನಲ್ಲಿ ಡ್ಯಾಂಕಿ ಚೆನ್ ಮತ್ತು ಕ್ರಿಸ್ಟೋಫರ್ ಡಿ. ಮ್ಯಾನಿಂಗ್ ಅಭಿವೃದ್ಧಿಪಡಿಸಿದ ಅಲ್ಗಾರಿದಮ್‌ಗಳನ್ನು ಆಧರಿಸಿದೆ.

## ಸಂಶೋಧನೆ 
ಅವರ ಪ್ರಾಥಮಿಕ ಸಂಶೋಧನಾ ಆಸಕ್ತಿಗಳು ಪಠ್ಯ ತಿಳುವಳಿಕೆ, ಜ್ಞಾನ ಪ್ರಾತಿನಿಧ್ಯ ಮತ್ತು ತಾರ್ಕಿಕತೆ.

ಚೆನ್ ಅವರು *ನ್ಯೂರಲ್ ರೀಡಿಂಗ್ ಕಾಂಪ್ರಹೆನ್ಷನ್ ಅಂಡ್ ಬಿಯಾಂಡ್* ನ ಲೇಖಕಿಯಾಗಿದ್ದು, ಇದು ಸಾಮಾನ್ಯ ಮತ್ತು ರಚನಾತ್ಮಕ ದಾಖಲೆಗಳಲ್ಲಿ ಜ್ಞಾನವನ್ನು ಪ್ರವೇಶಿಸಲು ಕೃತಕ ಬುದ್ಧಿಮತ್ತೆಯನ್ನು ಬಳಸುವ ಕುರಿತಾದ ಪ್ರಬಂಧವಾಗಿದೆ.

ಸ್ಪರ್ಧಾತ್ಮಕ ಪ್ರೋಗ್ರಾಮಿಂಗ್‌ನಲ್ಲಿ ಪ್ರಸಿದ್ಧವಾದ CDQ Divide and Conquer ಅಲ್ಗಾರಿದಮ್, ಅವರ ಸಂಕ್ಷಿಪ್ತ ಹೆಸರು "CDQ" ಯಿಂದ ಹೆಸರಿಸಲ್ಪಟ್ಟಿದೆ.

## ವೈಯಕ್ತಿಕ ಜೀವನ 
ಅವರು ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯದಲ್ಲಿ ಸೈದ್ಧಾಂತಿಕ ಕಂಪ್ಯೂಟರ್ ವಿಜ್ಞಾನದಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿರುವ ಹುವಾಚೆಂಗ್ ಯು ಅವರನ್ನು ವಿವಾಹವಾದರು.

## ಉಲ್ಲೇಖಗಳು 
ವರ್ಗ:ಹುಟ್ಟಿದ ವರ್ಷ ಕಾಣೆಯಾಗಿದೆ (ಜೀವಂತ ಜನರು)
ವರ್ಗ:ಜೀವಂತ ಜನರು
ವರ್ಗ:ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಕೃತಕ ಬುದ್ಧಿಮತ್ತೆ ಸಂಶೋಧಕರು
ವರ್ಗ:ಯುನೈಟೆಡ್ ಸ್ಟೇಟ್ಸ್‌ಗೆ ಚೀನಾದ ವಲಸೆಗಾರರು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚಾಂಗ್ಶಾದ ಬರಹಗಾರರು
ವರ್ಗ:ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯದ ಅಧ್ಯಾಪಕರು
ವರ್ಗ:ಹುನಾನ್‌ನ ವಿಜ್ಞಾನಿಗಳು
ವರ್ಗ:ಯಾಲಿ ಪ್ರೌಢಶಾಲಾ ಹಳೆಯ ವಿದ್ಯಾರ್ಥಿಗಳು
ವರ್ಗ:ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಸಿಂಘುವಾ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಹುನಾನ್‌ನ ಶಿಕ್ಷಣತಜ್ಞರು
ವರ್ಗ:ನೈಸರ್ಗಿಕ ಭಾಷಾ ಸಂಸ್ಕರಣಾ ಸಂಶೋಧಕರು
ನಿಕಿಶಾ ಜರಿವಾಲಾ

**ನಿಕಿಶಾ ಬಿ. ಜರಿವಾಲಾ** (ಜನನ 14 ನವೆಂಬರ್ 1985;   , ) ಭಾರತೀಯ ಪ್ರಾಧ್ಯಾಪಕಿ ಮತ್ತು ಗಣಕ ವಿಜ್ಞಾನ ಸಂಶೋಧಕಿಯಾಗಿದ್ದು, ಗುಜರಾತಿ ಪುಸ್ತಕಗಳನ್ನು ಬ್ರೈಲ್ ಲಿಪಿಗೆ ಪರಿವರ್ತಿಸುವ ಕಂಪ್ಯೂಟರ್ ಮಾಡೆಲ್‍ ಅನ್ನು ರೂಪಿಸುವಲ್ಲಿ ಅವರು ಕೆಲಸ ಮಾಡಿದ್ದಾರೆ.   ಅವರು "ಶ್ರೀಮತಿ ತನುಬೆನ್ ಮತ್ತು ಡಾ. ಮನುಭಾಯಿ ತ್ರಿವೇದಿ ಮಾಹಿತಿ ವಿಜ್ಞಾನ ಕಾಲೇಜಿ"ನಲ್ಲಿ ಕಂಪ್ಯೂಟರ್ ವಿಜ್ಞಾನದ ಪ್ರಾಧ್ಯಾಪಕಿ ಆಗಿದ್ದಾರೆ.

## ಶಿಕ್ಷಣ ಮತ್ತು ಸಂಶೋಧನೆ 
ಅವರು ಗುಜರಾತ್‌ನ ಬಾರ್ಡೋಲಿಯಲ್ಲಿರುವ "ಶ್ರೀಮದ್ ರಾಜ್‌ಚಂದ್ರ ಇನ್‌ಸ್ಟಿಟ್ಯೂಟ್ ಆಫ್ ಮ್ಯಾನೇಜ್‌ಮೆಂಟ್ ಮತ್ತು ಕಂಪ್ಯೂಟರ್ ಅಪ್ಲಿಕೇಶನ್‌"ನಲ್ಲಿ MCA ಪದವಿಗಳಿಸಿ, 2017ರಲ್ಲಿ, ಬಾರ್ಡೋಲಿಯ ಉಕಾ ತರ್ಸಾಡಿಯಾ ವಿಶ್ವವಿದ್ಯಾಲಯದಲ್ಲಿ, ಕಂಪ್ಯೂಟರ್ ವಿಜ್ಞಾನ ಮತ್ತು ಮಾಹಿತಿ ತಂತ್ರಜ್ಞಾನದಲ್ಲಿ ಪಿಎಚ್‌ಡಿ ಪದವಿಯನ್ನು ಪೂರ್ಣಗೊಳಿಸಿದ್ದಾರೆ.  

ಗುಜರಾತಿಯನ್ನೂ ಒಳಗೊಂಡು ಭಾರತೀಯ ಪ್ರಾದೇಶಿಕ ಭಾಷೆಗಳನ್ನು ಬ್ರೈಲ್ ಲಿಪಿಗೆ ಪರಿವರ್ತಿಸುವ ಅವರ ಕೆಲಸಕ್ಕೆ   ಗುಜರಾತ್ ವಿಜ್ಞಾನ ಮತ್ತು ತಂತ್ರಜ್ಞಾನ ಮಂಡಳಿಯ ಅನುದಾನದ ಮೂಲಕ ಪ್ರೊತ್ಸಾಹ ನೀಡಲಾಯಿತು.     

## ಆಯ್ದ ಪ್ರಕಟಣೆಗಳು 
* 
* 
* 

## ಪ್ರಶಸ್ತಿಗಳು 
* ೨೦೧೬: GIS (ಗುಜರಾತ್ ಇನ್ನೋವೇಶನ್ ಸೊಸೈಟಿ) ಯಿಂದ ಟ್ರೆಂಡ್ ಸೆಟ್ಟರ್ ಪ್ರಶಸ್ತಿ 

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೮೫ ಜನನ
ಅನುರಾಧಾ ಅಣ್ಣಾಸ್ವಾಮಿ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಅನುರಾಧಾ ಎಂ. ಅಣ್ಣಾಸ್ವಾಮಿ** ಅವರು ಅಡಾಪ್ಟಿವ್ ಕಂಟ್ರೋಲ್ ಥಿಯರಿ ಮತ್ತು ಸ್ಮಾರ್ಟ್ ಗ್ರಿಡ್‌ಗಳ ಕುರಿತಾದ ಸಂಶೋಧನೆಗೆ ಹೆಸರುವಾಸಿಯಾದ ಗಣಕ ವಿಜ್ಞಾನಿ. 1996 ರಿಂದ, ಅವರು ಮ್ಯಾಸಚೂಸೆಟ್ಸ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಕೆಲಸ ಮಾಡಿದ್ದಾರೆ.  ಪ್ರಸ್ತುತ, ಅಣ್ಣಾಸ್ವಾಮಿ ಮ್ಯಾಸಚೂಸೆಟ್ಸ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಮೆಕ್ಯಾನಿಕಲ್ ಎಂಜಿನಿಯರಿಂಗ್ ವಿಭಾಗದಲ್ಲಿ ಹಿರಿಯ ಸಂಶೋಧನಾ ವಿಜ್ಞಾನಿ ಮತ್ತು ಆಕ್ಟಿವ್ ಅಡಾಪ್ಟಿವ್ ಕಂಟ್ರೋಲ್ ಲ್ಯಾಬೊರೇಟರಿಯ (ವಿಮಾನ ನಿಯಂತ್ರಣ ಗುಂಪು) ನಿರ್ದೇಶಕರಾಗಿದ್ದಾರೆ.  

## ವೃತ್ತಿಜೀವನ 
ಅಣ್ಣಾಸ್ವಾಮಿ 1979 ರಲ್ಲಿ  ಐಐಎಸ್ಸಿ ಇಂದ ಬಿಇ ಪದವಿ ಪಡೆದರು. ನಂತರ, ಅವರು 1985 ರಲ್ಲಿ ಯೇಲ್ ವಿಶ್ವವಿದ್ಯಾಲಯದಿಂದ ಗಣಕ ವಿಜ್ಞಾನದಲ್ಲಿ ಪಿಎಚ್.ಡಿ ಪದವಿ ಪಡೆದರು 

2014 ರಲ್ಲಿ, ಸಹೋದ್ಯೋಗಿಗಳಾದ ಕ್ರಿಸ್ಟೋಫರ್ ನಿಟ್ಟೆಲ್ ಮತ್ತು ಇಗ್ನಾಸಿಯೊ ಪೆರೆಜ್-ಅರಿಯಾಗಾ ಅವರ ಸಹಭಾಗಿತ್ವದಲ್ಲಿ, "ವಿದ್ಯುತ್-ಅನಿಲ ICI ನ ಗಣಕ ಮಾದರಿಗಳ ಸ್ಥಿತಿಸ್ಥಾಪಕದ ಕಡೆಗೆ" (Towards resilient computational models of electricity-gas ICI) ಯೋಜನೆಯನ್ನು ಮುನ್ನಡೆಸಲು ಅಣ್ಣಾಸ್ವಾಮಿಯವರಿಗೆ ರಾಷ್ಟ್ರೀಯ ವಿಜ್ಞಾನ ಪ್ರತಿಷ್ಠಾನದಿಂದ £1,783,855 ಮೌಲ್ಯದ ಅನುದಾನವನ್ನು ನೀಡಲಾಯಿತು.  

ಅಣ್ಣಾಸ್ವಾಮಿ 500 ಕ್ಕೂ ಹೆಚ್ಚು ಶೈಕ್ಷಣಿಕ ಸಂಶೋಧನೆಗಳನ್ನು ಪ್ರಕಟಿಸಿದ್ದಾರೆ ಮತ್ತು 18,000 ಕ್ಕೂ ಹೆಚ್ಚು  ಇತರರ ಸಂಶೋಧನೆಗಳಲ್ಲಿ ಇವುಗಳ ಉಲ್ಲೇಖಗಳನ್ನು ಪಡೆದಿದ್ದಾರೆ.  ಅವರು ಹೊಂದಿರುವ h-ಸೂಚ್ಯಂಕ ಮತ್ತು i10-ಸೂಚ್ಯಂಕಗಳು, ಕ್ರಮವಾಗಿ 56 ಮತ್ತು 210. 

## ಪ್ರಶಸ್ತಿಗಳು 
* 2024 ಕಂಟ್ರೋಲ್ ಸಿಸ್ಟಮ್ಸ್ ಟೆಕ್ನಾಲಜಿ ಪ್ರಶಸ್ತಿ, IEEE ಕಂಟ್ರೋಲ್ ಸಿಸ್ಟಮ್ಸ್ ಸೊಸೈಟಿ
* 2023 ಅತ್ಯುತ್ತಮ ಪ್ರಬಂಧ ಪ್ರಶಸ್ತಿ, "ಆನ್ಯುವಲ್ ರಿವ್ಯೂಸ್ ಇನ್ ಕಂಟ್ರೋಲ್‌"ನ IFAC ಜರ್ನಲ್
* 2021 ಪ್ರತಿಷ್ಠಿತ ಹಳೆಯ ವಿದ್ಯಾರ್ಥಿನಿ (Distinguished Alumni), ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್ (IISc)
* 2017 ಫೆಲೋ, ಇಂಟರ್ನ್ಯಾಷನಲ್ ಫೆಡರೇಶನ್ ಆಫ್ ಆಟೋಮ್ಯಾಟಿಕ್ ಕಂಟ್ರೋಲ್ (IFAC)
* 2017 ಪ್ರತಿಷ್ಠಿತ ಉಪನ್ಯಾಸಕಿ, IEEE ಕಂಟ್ರೋಲ್ ಸಿಸ್ಟಮ್ಸ್ ಸೊಸೈಟಿ
* 2016 IEEE ಕಂಟ್ರೋಲ್ ಸಿಸ್ಟಮ್ಸ್ ಸೊಸೈಟಿ ಪ್ರತಿಷ್ಠಿತ ಸದಸ್ಯೆ
* 2010 ಅತ್ಯುತ್ತಮ ಪ್ರಬಂಧ ಪ್ರಶಸ್ತಿ, IEEE ಕಂಟ್ರೋಲ್ ಸಿಸ್ಟಮ್ಸ್ ಮ್ಯಾಗಜೀನ್
* 2008 ಡೊನಾಲ್ಡ್ ಜೂಲಿಯಸ್ ಗ್ರೋಯೆನ್ ಪ್ರಶಸ್ತಿ, ಇನ್‌ಸ್ಟಿಟ್ಯೂಟ್ ಆಫ್ ಮೆಕ್ಯಾನಿಕಲ್ ಎಂಜಿನಿಯರ್ಸ್
* 2008 ಹ್ಯಾನ್ಸ್ ಫಿಶರ್ ಫೆಲೋ, ಮ್ಯೂನಿಚ್ ತಾಂತ್ರಿಕ ವಿಶ್ವವಿದ್ಯಾಲಯ (TUM)-ಇನ್‌ಸ್ಟಿಟ್ಯೂಟ್ ಫಾರ್ ಅಡ್ವಾನ್ಸ್ಡ್ ಸ್ಟಡೀಸ್
* 2002 IEEE ಫೆಲೋ - "ಅಡಾಪ್ಟಿವ್ ಕಂಟ್ರೋಲ್ ಥಿಯರಿ, ನ್ಯೂರಲ್ ನೆಟ್‌ವರ್ಕ್‌ಗಳು ಮತ್ತು ದಹನ ವ್ಯವಸ್ಥೆಗಳ ಸಕ್ರಿಯ-ಅಡಾಪ್ಟಿವ್ ನಿಯಂತ್ರಣಕ್ಕೆ ನೀಡಿದ ಕೊಡುಗೆಗಳಿಗಾಗಿ."
* 1988 ಜಾರ್ಜ್ ಆಕ್ಸೆಲ್ಬಿ ಅತ್ಯುತ್ತಮ ಪ್ರಬಂಧ ಪ್ರಶಸ್ತಿ, IEEE ಟ್ರಾನ್ಸ್. ಆಟೋಮ್. ಕಂಟ್ರೋಲ್

## ಗ್ರಂಥಸೂಚಿ 
* Stable adaptive systems. Kumpati S Narendra, and **Anuradha M Annaswamy**. 2012. Courier Corporation.
* A new adaptive law for robust adaptation without persistent excitation. Kumpatis Narendra and **Anuradham Annaswamy.** 1987. IEEE Transactions on Automatic control. 32(2):134-145.
* Response of a laminar premixed flame to flow oscillations: A kinematic model and thermoacoustic instability results. M Fleifil, **Anuradha M Annaswamy**, ZA Ghoneim, Ahmed F Ghoniem. 1996. Combustion and flame. 106(4):487-510.
* Adaptive control of quadrotor UAVs: A design trade study with flight evaluations. Zachary T Dydek, **Anuradha M Annaswamy**, Eugene Lavretsky. 2012.  IEEE Transactions on control systems technology. 21(4): 1400-1406.
* Cyber-Physical-Human Systems: Fundamentals and Applications.  Sarah K., **Anuradha Annaswamy**, Pramod P., Francoise Lamnabhi-Lagarrigue. 2022

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
ವರ್ಗ:ಜೀವಂತ ವ್ಯಕ್ತಿಗಳು
ಕಮಲಾ ಕೃತಿವಾಸನ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಕಮಲಾ ಕೃತಿವಾಸನ್** (ಜನನ 1948) ಆಟೋಮ್ಯಾಟಾ ಸಿದ್ಧಾಂತ, ಚಿತ್ರ ಭಾಷೆಗಳು ಮತ್ತು ಅಸಾಂಪ್ರದಾಯಿಕ ಗಣಕ ವಿಜ್ಞಾನದಲ್ಲಿ ಪರಿಣತಿ ಹೊಂದಿರುವ ಭಾರತೀಯ ಗಣಕ ವಿಜ್ಞಾನಿ. ಅವರು ಐಐಟಿ ಮದ್ರಾಸ್ನ ಕಂಪ್ಯೂಟರ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್ ಪ್ರಾಧ್ಯಾಪಕರಾಗಿ ನಿವೃತ್ತರಾಗಿದ್ದಾರೆ.

## ಶಿಕ್ಷಣ ಮತ್ತು ವೃತ್ತಿಜೀವನ 
1948 ರಲ್ಲಿ ತಮಿಳುನಾಡಿನಲ್ಲಿ ಜನಿಸಿದ ಕೃತಿವಾಸನ್, ಚೆನ್ನೈನ ಮದ್ರಾಸ್ ಕ್ರಿಶ್ಚಿಯನ್ ಕಾಲೇಜಿನಲ್ಲಿ ಅಧ್ಯಯನ ಮಾಡಿದ ನಂತರ, 1974 ರಲ್ಲಿ ಮದ್ರಾಸ್ ವಿಶ್ವವಿದ್ಯಾಲಯದಲ್ಲಿ ಪಿಎಚ್‌ಡಿ ಪದವಿಯನ್ನು ಪೂರ್ಣಗೊಳಿಸಿದರು. ರಾಣಿ ಸಿರೊಮನಿ ಅವರ ಮೇಲ್ವಿಚಾರಣೆಯಲ್ಲಿ "*ಪ್ಯಾರೆಲಲಿಸಂ ಮತ್ತು ಪಿಕ್ಚರ್ ಲ್ಯಾಂಗ್ವೇಜಸ್‌ನಲ್ಲಿ ಅಧ್ಯಯನ"* ಎಂಬ ಪ್ರಬಂಧವನ್ನು ಮಂಡಿಸಿದರು.

ಅವರು 1975 ರಲ್ಲಿ ಐಐಟಿ ಮದ್ರಾಸ್‌ನಲ್ಲಿ ಕಂಪ್ಯೂಟರ್ ಸೈನ್ಸ್ ಮತ್ತು ಎಂಜಿನಿಯರಿಂಗ್ ವಿಭಾಗವನ್ನು ಸೇರಿ, 2014 ರಲ್ಲಿ ಪ್ರಾಧ್ಯಾಪಕರಾಗಿ ನಿವೃತ್ತರಾದರು ಅವರ ಡಾಕ್ಟರೇಟ್ ವಿದ್ಯಾರ್ಥಿಗಳಲ್ಲಿ ಒಬ್ಬರಾದ ಮೀನಾ ಮಹಾಜನ್ 1993 ರಲ್ಲಿ ಪಿಎಚ್‌ಡಿ ಪೂರ್ಣಗೊಳಿಸಿದರು.

## ಪುಸ್ತಕ 
ಕೃತಿವಾಸನ್ *"ಇಂಟರಕ್ಷನ್ ಟು ಫಾರ್ಮಲ್ ಲ್ಯಾಂಗ್ವೇಜಸ್, ಆಟೋಮ್ಯಾಟಾ ಥಿಯರಿ ಅಂಡ್ ಕಂಪ್ಯೂಟೇಶನ್"* (ರಾಮ ಆರ್, ಡಾರ್ಲಿಂಗ್ ಕಿಂಡರ್ಲಿ, 2009 ಜೊತೆ) ಎಂಬ ಪಠ್ಯಪುಸ್ತಕದ ಸಹಲೇಖಕರಾಗಿದ್ದಾರೆ.

## ಗುರುತಿಸುವಿಕೆ 
ಕೃತಿವಾಸನ್ ಭಾರತೀಯ ರಾಷ್ಟ್ರೀಯ ಎಂಜಿನಿಯರಿಂಗ್ ಅಕಾಡೆಮಿಯ ಸದಸ್ಯರಾಗಿದ್ದಾರೆ.

## ಉಲ್ಲೇಖಗಳು 

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೪೮ ಜನನ
ಮೀನಾ ಮಹಾಜನ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಮೀನಾ ಭಾಸ್ಕರ್ ಮಹಾಜನ್** ಅವರು ಭಾರತೀಯ ಸೈದ್ಧಾಂತಿಕ ಗಣಕ ವಿಜ್ಞಾನಿ ಮತ್ತು ಚೆನ್ನೈನ ಗಣಿತ ವಿಜ್ಞಾನ ಸಂಸ್ಥೆಯಲ್ಲಿ ಪ್ರಾಧ್ಯಾಪಕರಾಗಿದ್ದಾರೆ. ಅವರ ಸಂಶೋಧನೆಯು ಪುರಾವೆ ಸಂಕೀರ್ಣತೆ (ಪ್ರೂಫ್ ಕಾಂಪ್ಲೆಕ್ಸಿಟಿ), ಬೀಜಗಣಿತದ ಸರ್ಕ್ಯೂಟ್ ಸಂಕೀರ್ಣತೆ, ಸಣ್ಣ-ಸ್ಥಳ ಸಂಕೀರ್ಣತೆಯ ವರ್ಗಗಳು, ನಿಯತಾಂಕ ಸಂಕೀರ್ಣತೆ ಮತ್ತು ಸಮತಟ್ಟಾದ ರೇಖಾಚಿತ್ರಗಳ ಕ್ರಮಾವಳಿಗಳಲ್ಲಿನ ಪ್ರಬಂಧಗಳನ್ನು ಒಳಗೊಂಡಿದೆ.  

## ಶಿಕ್ಷಣ ಮತ್ತು ವೃತ್ತಿಜೀವನ 
ಮಹಾಜನ್ ಮೂಲತಃ ಮುಂಬೈನವರು, ಸರ್ಕಾರಿ ಲೆಕ್ಕಪರಿಶೋಧಕರ ಮಗಳು.. ಅವರು ಐಐಟಿ ಬಾಂಬೆಯಲ್ಲಿ, ಗಣಕ ವಿಜ್ಞಾನದಲ್ಲಿ 1986 ರಲ್ಲಿ ಪದವಿ ಮತ್ತು 1988 ರಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. ಅವರು 1993 ರಲ್ಲಿ ಐಐಟಿ ಮದ್ರಾಸ್‌ನಲ್ಲಿ ಪಿಎಚ್‌ಡಿ ಪದವಿಯನ್ನು ಪೂರ್ಣಗೊಳಿಸಿದರು ಅವರ ಪ್ರಬಂಧ, "*ಸ್ಟಡೀಸ್ ಇನ್ ಲ್ಯಾಂಗ್ವೇಜ್ ಕ್ಲಾಸಸ್ ಡಿಫೈನ್ಡ್ ಬೈ ಟೈಮ್-ವೇರಿಯಿಂಗ್ ಸೆಲ್ಯುಲಾರ್ ಆಟೋಮ್ಯಾಟಾ"*, ಕಮಲಾ ಕೃತಿವಾಸನ್ ಅವರ ಮೇಲ್ವಿಚಾರಣೆಯಲ್ಲಿ ನಡೆಯಿತು. [ 3 ]

1993 ರಲ್ಲಿ ಚೆನ್ನೈನ ಗಣಿತ ವಿಜ್ಞಾನ ಸಂಸ್ಥೆಯಲ್ಲಿ ಪೋಸ್ಟ್‌ಡಾಕ್ಟರಲ್ ಸಂಶೋಧಕರಾಗಿ ಸೇರಿ, 1994 ರಲ್ಲಿ ಶಾಶ್ವತ ಅಧ್ಯಾಪಕರಾದರು

2022 ರಲ್ಲಿ ಭಾರತೀಯ ವಿಜ್ಞಾನ ಅಕಾಡೆಮಿಗೆ ಮತ್ತು 2025 ರಲ್ಲಿ ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿಗೆ ಆಯ್ಕೆಯಾದರು. ಅವರು ACM ಇಂಡಿಯಾದ ಪ್ರಮುಖ ಮಹಿಳಾ ಭಾಷಣಕಾರರೂ ಸಹ ಆಗಿದ್ದಾರೆ. 2024 ರಲ್ಲಿ, ಅವರು ವಿಜ್ಞಾನ ಮತ್ತು ಎಂಜಿನಿಯರಿಂಗ್ ಸಂಶೋಧನಾ ಮಂಡಳಿಯಿಂದ (ಈಗಿನ ಅನುಸಂಧಾನ್ ರಾಷ್ಟ್ರೀಯ ಸಂಶೋಧನಾ ಪ್ರತಿಷ್ಠಾನ) ನೀಡಲಾಗುವ ಜೆ.ಸಿ. ಬೋಸ್ ರಾಷ್ಟ್ರೀಯ ಫೆಲೋಶಿಪ್ ಪಡೆದರು. 

## ಉಲ್ಲೇಖಗಳು 

## ಬಾಹ್ಯ ಕೊಂಡಿಗಳು 
* ಮುಖಪುಟ
*  ಪ್ರಕಟಣೆಗಳು

ವರ್ಗ:ಜೀವಂತ ವ್ಯಕ್ತಿಗಳು
ಸಂಘಮಿತ್ರ ಮೊಹಂತಿ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಸಂಘಮಿತ್ರ ಮೊಹಂತಿ** (1 ಏಪ್ರಿಲ್ 1953 - 1 ಜುಲೈ 2021  ) ಒಬ್ಬ ಭಾರತೀಯ ಗಣಕ ವಿಜ್ಞಾನಿ. ಅವರು ಭೌತಶಾಸ್ತ್ರದಲ್ಲಿ ಎಂ.ಎಸ್ಸಿ ಮತ್ತು ಪಿಎಚ್‌ಡಿ ಪದವಿಗಳನ್ನು ಹೊಂದಿದ್ದರು. ಅವರು 1986 ರಿಂದ 2011 ರವರೆಗೆ ಉತ್ಕಲ್ ವಿಶ್ವವಿದ್ಯಾಲಯದಲ್ಲಿ  ಕಂಪ್ಯೂಟರ್ ವಿಜ್ಞಾನದಲ್ಲಿ ಉಪನ್ಯಾಸಕಿ, ರೀಡರ್ ಮತ್ತು ಪ್ರಾಧ್ಯಾಪಕಿಯಾಗಿ ಕೆಲಸ ಮಾಡಿದರು. ಅವರು ಒಡಿಶಾದ ಕಟಕ್‌ನಲ್ಲಿ ಜನಿಸಿದರು.

## ಸಂಶೋಧನೆ 
ಮೊಹಂತಿಯವರು ಕೃತಕ ಬುದ್ಧಿಮತ್ತೆ, ಭಾಷಣ ಸಂಸ್ಕರಣೆ, ಚಿತ್ರ ಸಂಸ್ಕರಣೆ, ನೈಸರ್ಗಿಕ ಭಾಷಾ ಸಂಸ್ಕರಣೆ, ಫ್ರ್ಯಾಕ್ಟಲ್ ಜ್ಯಾಮಿತಿ, ಹವಾಮಾನ ಮುನ್ಸೂಚನೆ ಮತ್ತು ಹೆಚ್ಚಿನ ಶಕ್ತಿ ಭೌತಶಾಸ್ತ್ರ ಕ್ಷೇತ್ರಗಳಲ್ಲಿ ಸಂಶೋಧನೆ ನಡೆಸಿದರು. ಮೊಹಂತಿಯವರು ಭಾರತೀಯ ಭಾಷಾ ತಂತ್ರಜ್ಞಾನ ಪರಿಹಾರಗಳ ಮೇಲೆ ಹದಿಮೂರು ಬೌದ್ಧಿಕ ಆಸ್ತಿ ಹಕ್ಕುಗಳನ್ನು (ಐಪಿಆರ್) ಹೊಂದಿದ್ದರು. &#x5B; *ಉಲ್ಲೇಖದ ಅಗತ್ಯವಿದೆ* &#x5D; ಅವರ 160 ಕ್ಕೂ ಹೆಚ್ಚು ಸಂಶೋಧನಾ ಪ್ರಬಂಧಗಳು ಅಂತರರಾಷ್ಟ್ರೀಯ ನಿಯತಕಾಲಿಕೆಗಳು ಮತ್ತು ಸಮ್ಮೇಳನಗಳಲ್ಲಿ ಪ್ರಕಟವಾಗಿವೆ.   ಅವರು ಶೈಕ್ಷಣಿಕ ಸಹಯೋಗ ಮತ್ತು ಸಂಶೋಧನೆಗಾಗಿ ಭಾರತ ಮತ್ತು ವಿದೇಶಗಳಲ್ಲಿನ ಹಲವಾರು ಸಂಸ್ಥೆಗಳಿಗೆ ಭೇಟಿ ನೀಡಿದರು.

## ಪ್ರಶಸ್ತಿಗಳು 
ಎಂಜಿನಿಯರಿಂಗ್ ಮತ್ತು ತಂತ್ರಜ್ಞಾನಕ್ಕೆ ನೀಡಿದ ಕೊಡುಗೆಗಾಗಿ, ಅವರು 2012 ರ ಒಡಿಶಾ ಸರ್ಕಾರದ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಭಾಗದ ಒಡಿಶಾ ಬಿಗ್ಯಾನ್ (ವಿಜ್ಞಾನ) ಅಕಾಡೆಮಿಯ  "ಸಮಂತ ಚಂದ್ರಶೇಖರ" ಪ್ರಶಸ್ತಿಗೆ ಭಾಜನರಾದರು. ಅವರು ಯುನೈಟೆಡ್ ಕಿಂಗ್‌ಡಂನ ಮಹಿಳಾ ಎಂಜಿನಿಯರಿಂಗ್ ಸೊಸೈಟಿಯ ಫೆಲೋ (FWES: Fellow of Women's Engineering Society) ಆಗಿದ್ದರು. ಮೊಹಂತಿ 2011  ರಿಂದ 2014 ರವರೆಗೆ ಉತ್ತರ ಒರಿಸ್ಸಾ ವಿಶ್ವವಿದ್ಯಾಲಯದ ಉಪಕುಲಪತಿಯಾಗಿದ್ದರು. ಜನವರಿ 2016 ರಿಂದ ಜುಲೈ 2021ರ ವರೆಗೆ ಅವರು ಒಡಿಶಾ ಬಿಗ್ಯಾನ್ ಅಕಾಡೆಮಿಯ ಅಧ್ಯಕ್ಷರಾಗಿದ್ದರು. 

## ಮರಣ 
ಮೊಹಂತಿ, 19 ಜೂನ್ 2021 ರಲ್ಲಿ ಕೋವಿಡ್-೧೯  ಸೋಂಕಿತರಾಗಿ, 1 ಜುಲೈ 2021ರಂದು ನಿಧನರಾದರು.

## ಉಲ್ಲೇಖಗಳು 
ವರ್ಗ:ಕೋವಿಡ್-೧೯ನಿಂದ ಮೃತರಾದ ಭಾರತೀಯ ಗಣ್ಯರು
ವರ್ಗ:೨೦೨೧ ನಿಧನ
ಚಂದ್ರಿಕಾ ಕಾಮತ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಚಂದ್ರಿಕಾ ಕಾಮತ್** ಅವರು ಗಣಕ ವಿಜ್ಞಾನಿ ಮತ್ತು ದತ್ತಾಂಶ ವಿಜ್ಞಾನಿಯಾಗಿದ್ದು, ಅವರ ಸಂಶೋಧನೆಯು ಡಿಜಿಟಲ್ ಇಮೇಜ್ ಪ್ರೊಸೆಸಿಂಗ್ (ಚಿತ್ರ ಸಂಸ್ಕರಣೆ), ವಿಡಿಯೋ ಪ್ರೊಸೆಸಿಂಗ್ (ವೀಡಿಯೊ ಸಂಸ್ಕರಣೆ) ಮತ್ತು ಡೈಮೆಂಶನ್ ರಿಡಕ್ಶನ್ (ಆಯಾಮ ಕಡಿತ) ಮತ್ತು ವಿಶಿಷ್ಟ ಲಕ್ಷಣಗಳುಳ್ಳ ದತ್ತಾಂಶ ಹೊರತೆಗೆಯುವ ವಿಧಾನಗಳನ್ನು ಒಳಗೊಂಡಿದೆ. ಭಾರತ ಮತ್ತು ಅಮೆರಿಕಾಗಳಲ್ಲಿ ಶಿಕ್ಷಣ ಪಡೆದ ಅವರು, "ಲಾರೆನ್ಸ್ ಲಿವರ್ಮೋರ್ ನ್ಯಾಷನಲ್ ಲ್ಯಾಬೊರೇಟರಿ"ಯಲ್ಲಿ ಸೆಂಟರ್ ಫಾರ್ ಅಪ್ಲೈಡ್ ಸೈಂಟಿಫಿಕ್ ಕಂಪ್ಯೂಟಿಂಗ್‍ನಲ್ಲಿ (ಅನ್ವಯಿತ ವೈಜ್ಞಾನಿಕ ಗಣಕ ವಿಜ್ಞಾನ ವಿಭಾಗ) ಸಂಶೋಧಕರಾಗಿ ಕೆಲಸ ಮಾಡುತ್ತಿದ್ದಾರೆ.

## ಶಿಕ್ಷಣ ಮತ್ತು ವೃತ್ತಿಜೀವನ 
ಕಾಮತ್ 1981 ರಲ್ಲಿ ಐಐಟಿ ಬಾಂಬೆಯಿಂದ ಎಲೆಕ್ಟ್ರಿಕಲ್ ಎಂಜಿನಿಯರಿಂಗ್‌ನಲ್ಲಿ ಪದವಿ ಪಡೆದರು. ನಂತರ  1984 ರಲ್ಲಿ,  ಇಲಿನಾಯ್ಸ್ ವಿಶ್ವವಿದ್ಯಾಲಯದ ಅರ್ಬಾನಾ-ಚಾಂಪೇನ್‌ನಲ್ಲಿ ಗಣಕ ವಿಜ್ಞಾನದಲ್ಲಿ ಅಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. ಅಲ್ಲಿಯೇ, 1986 ರಲ್ಲಿ ತಮ್ಮ ಪಿಎಚ್‌ಡಿ ಪದವಿಯನ್ನು ಪೂರ್ಣಗೊಳಿಸಿದರು.

ಡಿಜಿಟಲ್ ಎಕ್ವಿಪ್‍ಮೆಂಟ್ ಕಾರ್ಪೊರೇಷನ್‌ನಲ್ಲಿ ಸಾಫ್ಟ್‌ವೇರ್ ಎಂಜಿನಿಯರಿಂಗ್ ಆಗಿದ್ದ ಅವರು 1997 ರಲ್ಲಿ ಲಾರೆನ್ಸ್ ಲಿವರ್‌ಮೋರ್ ರಾಷ್ಟ್ರೀಯ ಪ್ರಯೋಗಾಲಯವನ್ನು (LLNL: Lawrence Livermore National Laboratory) ಸೇರಿದರು. ಅಲ್ಲಿ, ಅವರ ಸಂಶೋಧನೆ ಸಂಖ್ಯಾತ್ಮಕ ಗಣಕವಿಜ್ಞಾನಕ್ಕಾಗಿ ಸಮಾನಾಂತರ ಅಲ್ಗಾರಿದಮ್‌ಗಳನ್ನು(parallel algorithms) ಬಳಸಿ ವೈಜ್ಞಾನಿಕ ದತ್ತಾಂಶ ಗಣಿಗಾರಿಕೆಯ ಕುರಿತಾಗಿತ್ತು.  LLNL ನಲ್ಲಿ, ಅವರು ವೈಜ್ಞಾನಿಕ ದತ್ತಾಂಶ ಪರಿಶೋಧನೆಗಾಗಿ ರಚಿಸಿದ ಗಣಕ ತಂತ್ರಾಂಶ ಸಫೈರ್‌(Sapphire) ತಂಡದ ನಾಯಕಿಯಾಗಿದ್ದಾರೆ.

ಕಾಮತ್ ಅವರು 2008 ರಲ್ಲಿ ಪ್ರಾರಂಭಗೊಂಡ, *ಸ್ಟ್ಯಾಟಿಸ್ಟಿಕಲ್ ಅನಾಲಿಸಿಸ್ ಅಂಡ್ ಡೇಟಾ ಮೈನಿಂಗ್* ಜರ್ನಲ್‌ನ ಮೂವರು ಸ್ಥಾಪಕ ಸಹ-ಮುಖ್ಯ ಸಂಪಾದಕರಾದರು

## ಪುಸ್ತಕ 
ಕಾಮತ್ ಅವರು *ಸೈಂಟಿಫಿಕ್ ಡೇಟಾ ಮೈನಿಂಗ್: ಎ ಪ್ರಾಕ್ಟಿಕಲ್ ಪರ್ಸ್ಪೆಕ್ಟಿವ್* (ಸೊಸೈಟಿ ಫಾರ್ ಇಂಡಸ್ಟ್ರಿಯಲ್ ಅಂಡ್ ಅಪ್ಲೈಡ್ ಮ್ಯಾಥಮ್ಯಾಟಿಕ್ಸ್, 2009) ಎಂಬ ಪುಸ್ತಕದ ಲೇಖಕರು. 

"ಸಮುದಾಯ ನಾಯಕತ್ವ ಮತ್ತು ದತ್ತಾಂಶ ಗಣಿಗಾರಿಕೆಗೆ ನೀಡಿದ ಕೊಡುಗೆಗಳು ಮತ್ತು ವಿಜ್ಞಾನ ಮತ್ತು ಎಂಜಿನಿಯರಿಂಗ್‌ನಲ್ಲಿನ ನೈಜ-ಪ್ರಪಂಚದ ಸಮಸ್ಯೆಗಳಿಗೆ ಅದರ ಅನ್ವಯಿಕೆಗಾಗಿ" ಕಾಮತ್ ಅವರನ್ನು 2023 ರಲ್ಲಿ ಸೊಸೈಟಿ ಫಾರ್ ಇಂಡಸ್ಟ್ರಿಯಲ್ ಅಂಡ್ ಅಪ್ಲೈಡ್ ಮ್ಯಾಥಮ್ಯಾಟಿಕ್ಸ್ (SIAM) ನ ಫೆಲೋ ಎಂದು ಹೆಸರಿಸಲಾಯಿತು. 

## ಉಲ್ಲೇಖಗಳು 

## ಬಾಹ್ಯ ಕೊಂಡಿಗಳು 
* ಮುಖಪುಟ
*  ಪ್ರಕಟಣೆಗಳು

ವರ್ಗ:ಜೀವಂತ ವ್ಯಕ್ತಿಗಳು
ಪೀ ಕಾವೊ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

*ಪೀ ಕಾವೊ* ಒಬ್ಬ ಚೀನೀ ಮತ್ತು ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿ, ಮತ್ತು ಯೂಟ್ಯೂಬ್ ನಲ್ಲಿ ಎಂಜಿನಿಯರಿಂಗ್ ಉಪಾಧ್ಯಕ್ಷೆ. ಅವರು ವೆಬ್ ಕ್ಯಾಶಿಂಗ್, ಸರ್ಚ್ ಇಂಜಿನ್ಗಳು ಮತ್ತು ರೆಪ್ಲಿಕೇಶನ್ (ಕಂಪ್ಯೂಟಿಂಗ್)/ಡೇಟಾ ರೆಪ್ಲಿಕೇಶನ್ ಸೇರಿದಂತೆ ಇಂಟರ್ನೆಟ್ ಮೂಲಸೌಕರ್ಯದ ಅಭಿವೃದ್ಧಿಗೆ ಹೆಸರುವಾಸಿಯಾಗಿದ್ದಾರೆ.

## ಶಿಕ್ಷಣ ಮತ್ತು ವೃತ್ತಿಜೀವನ
ಕಾವೊ ಸಿಂಘುವಾ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್ ವಿಜ್ಞಾನವನ್ನು ಅಧ್ಯಯನ ಮಾಡಿದರು, 1990 ರಲ್ಲಿ ಪದವಿ ಪಡೆದರು. ಅವರು ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯದಲ್ಲಿ ತಮ್ಮ ಅಧ್ಯಯನವನ್ನು ಮುಂದುವರೆಸಿದರು, ಅಲ್ಲಿ ಅವರು 1992 ರಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು ಮತ್ತು 1996 ರಲ್ಲಿ ತಮ್ಮ ಪಿಎಚ್‌ಡಿ ಪದವಿಯನ್ನು ಪೂರ್ಣಗೊಳಿಸಿದರು, (ಆರ್. ಸ್ಟಾನ್‌ಬಿಯೊ ಕೈಲಿ ಸಲಹೆ ನೀಡಿದ ಪ್ರಬಂಧದೊಂದಿಗೆ)

ಅವರು ೧೯೯೬ ರಿಂದ ೧೯೯೯ ರವರೆಗೆ ವಿಸ್ಕಾನ್ಸಿನ್-ಮ್ಯಾಡಿಸನ್ ವಿಶ್ವವಿದ್ಯಾಲಯದಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಕೆಲಸ ಮಾಡಿದರು. ೧೯೯೯ ರಲ್ಲಿ, ಅವರು ಉದ್ಯಮದಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು, ಆರಂಭದಲ್ಲಿ ಟ್ಯಾಸ್ಮೇನಿಯಾ ನೆಟ್‌ವರ್ಕ್ ಸಿಸ್ಟಮ್ಸ್ ನಲ್ಲಿ ಮತ್ತು ಆ ವರ್ಷದ ನಂತರ, ಟ್ಯಾಸ್ಮೇನಿಯಾ ನೆಟ್‌ವರ್ಕ್ ಸಿಸ್ಟಮ್ಸ್ ಅನ್ನು ಸಿಸ್ಕೊ, ಸಿಸ್ಕೋಗಾಗಿ ಸ್ವಾಧೀನಪಡಿಸಿಕೊಂಡ ನಂತರ. ಅವರು 2004 ರಲ್ಲಿ ಗೂಗಲ್ ಗೆ ಸ್ಥಳಾಂತರಗೊಂಡರು.

## ಗುರುತಿಸುವಿಕೆ
ಕಾವೊ 1998 ರಲ್ಲಿ ವಿಜ್ಞಾನಿಗಳು ಮತ್ತು ಎಂಜಿನಿಯರ್‌ಗಳಿಗೆ ಅಧ್ಯಕ್ಷೀಯ ಆರಂಭಿಕ ವೃತ್ತಿಜೀವನ ಪ್ರಶಸ್ತಿ ಪಡೆದರು, ಇದನ್ನು "WWW ಸರ್ವರ್‌ಗಳು ಮತ್ತು ಜಾಗತಿಕ ಇಂಟರ್ನೆಟ್ ದಕ್ಷತೆಯನ್ನು ಸುಧಾರಿಸಲು ಕ್ಯಾಶ್ ವಿಧಾನಗಳಲ್ಲಿನ ಅತ್ಯುತ್ತಮ ಆವಿಷ್ಕಾರಗಳಿಗಾಗಿ ಮತ್ತು ವಿದ್ಯಾರ್ಥಿಗಳ ಬಳಕೆಗಾಗಿ ವಾಸ್ತವಿಕ ಇಂಟರ್ನೆಟ್ ಸಿಮ್ಯುಲೇಟರ್‌ಗಳಿಗಾಗಿ ಹೊಸ ಪರಿಕರಗಳಿಗಾಗಿ" ನೀಡಲಾಯಿತು.

"ವೆಬ್ ಕ್ಯಾಶಿಂಗ್, ಸರ್ಚ್ ಎಂಜಿನ್ ದಕ್ಷತೆ ಮತ್ತು ಮಾಹಿತಿ ಗುಣಮಟ್ಟಕ್ಕೆ ನೀಡಿದ ಕೊಡುಗೆಗಳಿಗಾಗಿ" ಅವರು 2025 ರಲ್ಲಿ **ನ್ಯಾಷನಲ್ ಅಕಾಡೆಮಿ ಆಫ್ ಎಂಜಿನಿಯರಿಂಗ್** ಗೆ ಆಯ್ಕೆಯಾದರು. ಅವರು 2025 ರ ಫೆಲೋಗಳ ವರ್ಗದಲ್ಲಿ ಅದೇ ಉಲ್ಲೇಖದೊಂದಿಗೆ ACM ಫೆಲೋ ಆಗಿ ಆಯ್ಕೆಯಾದರು.

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು
*Home page at Stanford University

ವರ್ಗ:ಯುನೈಟೆಡ್ ಸ್ಟೇಟ್ಸ್‌ಗೆ ವಲಸೆ ಬಂದ ಚೀನೀಯರು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಅಮೇರಿಕನ್ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಸಿಂಘುವಾ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ವಿಸ್ಕಾನ್ಸಿನ್-ಮ್ಯಾಡಿಸನ್ ವಿಶ್ವವಿದ್ಯಾಲಯದ ಅಧ್ಯಾಪಕರು
ವರ್ಗ:ಗೂಗಲ್ ಉದ್ಯೋಗಿಗಳು
ವರ್ಗ:ಯುನೈಟೆಡ್ ಸ್ಟೇಟ್ಸ್ ನ್ಯಾಷನಲ್ ಅಕಾಡೆಮಿ ಆಫ್ ಎಂಜಿನಿಯರಿಂಗ್ ಸದಸ್ಯರು
ವರ್ಗ:ಕಂಪ್ಯೂಟಿಂಗ್ ಮೆಷಿನರಿಗಳ ಸಂಘದ ಸದಸ್ಯರು
ಬೀರಪ್ಪ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ
**ಬೀರಪ್ಪ** (ಇದೇ ಅರ್ಥದ ಇತರ ಹೆಸರುಗಳು: **ಬೀರಣ್ಣ**, **ಭೀರಪ್ಪ**, **ಬೀರಯ್ಯ**, **ಬೀರಯ್ಯ**, **ಬೀರೇಶ್ವರ**, **ಬೀರಲಿಂಗೇಶ್ವರ**) ಕರ್ನಾಟಕ, ತೆಲಂಗಾಣ ಮತ್ತು ಆಂಧ್ರ ಪ್ರದೇಶದ ಕುರುಬ ಸಮುದಾಯದ ಒಬ್ಬ ಪ್ರಾದೇಶಿಕ ಹಿಂದೂ ದೇವರು.

ಬೀರಯ್ಯ ಪಟ್ಣಾಲು ಎಂಬುದು ಪ್ರತಿ ಐದು, ಏಳು ಅಥವಾ ಒಂಬತ್ತು ವರ್ಷಗಳಿಗೊಮ್ಮೆ ಬೀರಪ್ಪ ಮತ್ತು ಕಾಮರಾತಿ ಅವರ ವಿವಾಹವನ್ನು ಆಚರಿಸುವ ಹಬ್ಬವಾಗಿದೆ. ಕುರುಬ ಸಮುದಾಯದ ಸಾಂಪ್ರದಾಯಿಕ ಪುರೋಹಿತರಾದ ಬೀರ್ನೊಲ್ಲು, ದೇವರ ವಿವಾಹ ಸಮಾರಂಭವನ್ನು ನೆರವೇರಿಸುತ್ತಾರೆ. ಇದು ಜಾತ್ರೆಯಂತಹ ಆಚರಣೆಯಾಗಿದ್ದು, ಕುರುಬರ ಅತಿದೊಡ್ಡ ಹಬ್ಬವಾಗಿದೆ. ಈ ಹಬ್ಬಕ್ಕೆ ದೂರದ ಮತ್ತು ಹತ್ತಿರದ ಬಂಧುಗಳು ಮತ್ತು ಅತಿಥಿಗಳನ್ನು ಆಮಂತ್ರಿಸಲಾಗುತ್ತದೆ. ಮುಖ್ಯ ದೇವಸ್ಥಾನವು ಯಾದಗಿರಿ ತಾಲ್ಲೂಕಿನ, ಹಯ್ಯಾಲ್ (ಬಿ) ಗ್ರಾಮದಲ್ಲಿ, ಕರ್ನಾಟಕದಲ್ಲಿ ಇದೆ. ಈ ಹಬ್ಬವನ್ನು ಒಂಬತ್ತು ದಿನಗಳ ಕಾಲ ಆಚರಿಸಲಾಗುತ್ತದೆ. ಈ ಸಂದರ್ಭದಲ್ಲಿ ನಡೆಯುವ ಕಾರ್ಯಕ್ರಮಗಳಲ್ಲಿ ಪೋಚಮ್ಮ ಬೋನాలు, ಪಾಲು ನೆಯ್ಯಿ, ಗಂಗಾ ಬೋನಾಲು, ಸರುಗು, ನಾಗವಲ್ಲಿ ಪಟ್ನಂ, ವಿವಾಹಾನಂತರ ಒಗ್ಗು ಕಥಾ, ಯೆಟ್ಟಿ ಮುಲ್ಲೆಲು ಮತ್ತು ಗರಡಿ ಸೇರಿವೆ.

## ಇವನ್ನೂ ನೋಡಿ
* ಗೊರೆಹಬ್ಬ, ಕರ್ನಾಟಕದಲ್ಲಿ ಈ ದೇವರಿಗೆ ಸಂಬಂಧಿಸಿದ ಹಬ್ಬ
* ಬಿರೋಬಾ, ಮಹಾರಾಷ್ಟ್ರದ ಧನಗರ ಸಮುದಾಯದ ಹಿಂದೂ ದೇವರು

## ಉಲ್ಲೇಖಗಳು
ವರ್ಗ:ಪ್ರಾದೇಶಿಕ ಹಿಂದೂ ದೇವತೆಗಳು
ವರ್ಗ:ಕುರುಬ
ವರ್ಗ:ಕರ್ನಾಟಕದಲ್ಲಿ ಹಿಂದೂ ಧರ್ಮ
ಗೊರೆಹಬ್ಬ

**ಗೊರೆಹಬ್ಬ** (*ಸಗಣಿ ಹಬ್ಬ*) ಎಂಬುದು ಕರ್ನಾಟಕ ಮತ್ತು ತಮಿಳುನಾಡಿನ ಗಡಿಯಲ್ಲಿರುವ ಕನ್ನಡ ಮಾತನಾಡುವ ಗುಮಟಾಪುರ ಎಂಬ ಗ್ರಾಮದಲ್ಲಿ ಆಚರಿಸಲಾಗುವ ಒಂದು ಸ್ಥಳೀಯ ಹಿಂದೂ ಜಾನಪದ ಹಬ್ಬವಾಗಿದೆ. ಗುಮಟಾಪುರವನ್ನು *ಗುಮಟಾಪುರ* ಎಂದೂ ಕರೆಯಲಾಗುತ್ತದೆ. ಇದು ಹಿಂದೆ ಕರ್ನಾಟಕದ ಚಾಮರಾಜನಗರ ಜಿಲ್ಲೆಯ ಭಾಗವಾಗಿತ್ತು ಮತ್ತು ರಾಜ್ಯ ಪುನರ್ವಿಂಗಡಣಾ ಕಾಯ್ದೆಯ ನಂತರ ತಮಿಳುನಾಡಿಗೆ ವರ್ಗಾಯಿಸಲಾಯಿತು.

ಈ ಹಬ್ಬವು ಕುರುಬ ಸಮುದಾಯದಿಂದ ಪೂಜಿಸಲ್ಪಡುವ ಬೀರಪ್ಪ ದೇವರಿಗೆ ಸಮರ್ಪಿತವಾಗಿದೆ. ದೀಪಾವಳಿಯ ಬಲಿ ಪಾಡ್ಯಮಿ ಮರುದಿನ ಇದನ್ನು ಆಚರಿಸಲಾಗುತ್ತದೆ. ಈ ಸಂದರ್ಭದಲ್ಲಿ ಭಾಗವಹಿಸುವವರು ಸ್ಥಳೀಯ ಸಂಪ್ರದಾಯದ ಭಾಗವಾಗಿ ಪರಸ್ಪರರ ಮೇಲೆ ಸಗಣಿಯನ್ನು ಆಟವಾಗಿ ಎಸೆಯುವ ಅಥವಾ ಸವರುವ ಮೂಲಕ ಆಚರಿಸುತ್ತಾರೆ.

## ಹಿನ್ನೆಲೆ 
ಸ್ಥಳೀಯ ದಂತಕಥೆಗಳ ಪ್ರಕಾರ, ಕುರುಬ ಸಮುದಾಯದಿಂದ ಪೂಜಿಸಲ್ಪಡುವ ಬೀರಪ್ಪ ದೇವರು ಸಗಣಿಯಿಂದ ಜನಿಸಿದನು; ಆದ್ದರಿಂದ, ಈ ಹಬ್ಬವನ್ನು ಪರಸ್ಪರರ ಮೇಲೆ ಸಗಣಿ ಎರಚಿಕೊಳ್ಳುವ ಮೂಲಕ ಆಚರಿಸಲಾಗುತ್ತದೆ. ಸಗಣಿ ಎರಚುವ ಆಟದಲ್ಲಿ ಭಾಗವಹಿಸುವುದರಿಂದ ಜನರ ಎಲ್ಲಾ ರೀತಿಯ ರೋಗಗಳು ಗುಣಮುಖವಾಗುತ್ತವೆ ಎಂದೂ ನಂಬಲಾಗಿದೆ. ನೂರಾರು ವರ್ಷಗಳ ನಂತರವೂ ಈ ಸಂಪ್ರದಾಯವನ್ನು ಉಳಿಸಿಕೊಂಡು ಬರಲು ಇದೂ ಒಂದು ಕಾರಣ.

ಸಗಣಿಗೆ ಹಿಂದೂ ಧರ್ಮದಲ್ಲಿ ಆಚರಣೆಯ ಮಹತ್ವವಿದೆ, ಇದು ಶುದ್ಧೀಕರಣ ಗುಣಗಳನ್ನು ಹೊಂದಿದೆ ಎಂದು ನಂಬಲಾಗಿದೆ ಮತ್ತು ಶುದ್ಧೀಕರಣ ಆಚರಣೆಗಳಲ್ಲಿ ಬಳಸಲಾಗುತ್ತದೆ. *ಶಿವ ಪುರಾಣದ* ಪ್ರಕಾರ, ಲಿಂಗದ ಮೇಲಿನ ಕೆಲವು ವಿಧಿವತ್ತ ಸ್ನಾನಗಳನ್ನು ಪಂಚಗವ್ಯದೊಂದಿಗೆ ನಡೆಸಲಾಗುತ್ತದೆ. ಇದು ಹಸುಗಳಿಂದ ಪಡೆದ ಐದು ಪದಾರ್ಥಗಳ ಮಿಶ್ರಣವನ್ನು ಹೊಂದಿರುತ್ತದೆ: ಗೋಮೂತ್ರ (*ಗೋಜಲ*), ಸಗಣಿ (*ಗೋಮಯ*), ಹಾಲು (*ಕ್ಷೀರ*), ಮೊಸರು (*ದಧಿ*) ಮತ್ತು ತುಪ್ಪ (*ಆಜ್ಯ*).

## ಹಬ್ಬ 
ಈ ಹಬ್ಬ ಸುಮಾರು 300 ವರ್ಷಗಳಷ್ಟು ಹಳೆಯದು. ಪೂಜೆ ಮುಗಿದ ನಂತರ, ಗ್ರಾಮಸ್ಥರು ಮೆರವಣಿಗೆಯಲ್ಲಿ ಹಿಂತಿರುಗುತ್ತಾರೆ. ಹಿಂದಿರುಗುವ ದಾರಿಯಲ್ಲಿ, ಒಬ್ಬ ವ್ಯಕ್ತಿಯನ್ನು ಚಡಿಕೋರ (ಕಳ್ಳನಂತೆ ಕದ್ದು ಮುಚ್ಚಿ ನೋಡುವವನು) ಎಂದು ನೇಮಿಸಲಾಗುತ್ತದೆ. ನಂತರ ಗಿಡಮೂಲಿಕೆಗಳಿಂದ ಮಾಡಿದ ಮೀಸೆ ಮತ್ತು ಗಡ್ಡವನ್ನು ಅವನಿಗೆ ಅಂಟಿಸಲಾಗುತ್ತದೆ, ಅವನು ಕತ್ತೆಯ ಮೇಲೆ ಕುಳಿತು ಮೆರವಣಿಗೆಯಲ್ಲಿ ದೇವಸ್ಥಾನಕ್ಕೆ ಕರೆದೊಯ್ಯಲ್ಪಡುತ್ತಾನೆ.

ದೇವಸ್ಥಾನ ತಲುಪಿದ ನಂತರ, ಚಡಿಕೋರನ ಮೀಸೆ ಮತ್ತು ಗಡ್ಡವನ್ನು ತೆಗೆದು ಸಗಣಿ ರಾಶಿಯನ್ನು ಹಾಕಿದ ಗುಂಡಿಯಲ್ಲಿ ಹೂಳಲಾಗುತ್ತದೆ. ನಂತರ, ಸಗಣಿ ರಾಶಿಯ ಮೇಲೆ ಪೂಜೆ ಸಲ್ಲಿಸಲಾಗುತ್ತದೆ ಮತ್ತು ಆಚರಣೆ ಪ್ರಾರಂಭವಾಗುತ್ತದೆ. ಪೂಜೆಯ ನಂತರದ ಮೊದಲ ಕ್ರಿಯೆಯೆಂದರೆ ಪುರೋಹಿತರ ಮೇಲೆ ಸಗಣಿ ಎರಚುವುದು, ಇದನ್ನು ಪರಸ್ಪರರ ಮೇಲೆ ಸಗಣಿ ಎಸೆಯಲು ಪ್ರಾರಂಭಿಸುವ ಸಂಕೇತವೆಂದು ಪರಿಗಣಿಸಲಾಗುತ್ತದೆ. ಗ್ರಾಮದ ಪ್ರತಿಯೊಬ್ಬ ವ್ಯಕ್ತಿಯನ್ನು ಗುಂಡಿಗೆ ತಳ್ಳಿ ಸಗಣಿ ಸವರಲಾಗುತ್ತದೆ. ಅದೇ ಸಮಯದಲ್ಲಿ, ಸುತ್ತಮುತ್ತಲಿನ ಗ್ರಾಮಗಳಿಂದ ಸಾವಿರಾರು ಜನರು ಸಮಾರಂಭವನ್ನು ವೀಕ್ಷಿಸಲು ಸೇರುತ್ತಾರೆ. 

2025 ರಲ್ಲಿ, ಅಮೇರಿಕಾದ ಯೂಟ್ಯೂಬರ್ ಟೈಲರ್ ಒಲಿವೇರಾ ಈ ಹಬ್ಬದಲ್ಲಿ ಭಾಗವಹಿಸಿದ ವೀಡಿಯೊಗಳನ್ನು ಬಿಡುಗಡೆ ಮಾಡಿದ್ದರು.

## ಇವನ್ನೂ ನೋಡಿ 
* ಪಿಡಕಳ ಯುದ್ಧ – ಆಂಧ್ರಪ್ರದೇಶದಲ್ಲಿ ಉಗಾದಿ ನಂತರ ನಡೆಯುವ ಸಗಣಿ ಕಾಳಗ
* ಕಾರ್ನಿವಲ್ ಆಫ್ ಇವ್ರಿಯಾ – ಇಟಲಿಯಲ್ಲಿ ನಡೆಯುವ ಕಿತ್ತಳೆ ಹಣ್ಣಿನ ಕಾಳಗ
* *ಲಾ ಟೊಮ್ಯಾಟಿನಾ* – ಸ್ಪೇನ್ನಲ್ಲಿ ನಡೆಯುವ ಟೊಮ್ಯಾಟೊ ಕಾಳಗ
* ಸಾಂಗ್ಕ್ರಾನ್ – ಥೈಲ್ಯಾಂಡ್ನಲ್ಲಿ ನೀರಿನ ಕಾಳಗಗಳು ನಡೆಯುತ್ತವೆ 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಭಾರತೀಯ ಗ್ರಾಮವು ದೀಪಾವಳಿಯ ಅಂತ್ಯವನ್ನು ಸಗಣಿ ಕಾಳಗದೊಂದಿಗೆ ಆಚರಿಸುತ್ತದೆ. ಅಲ್ ಜಜೀರ. 24 ಅಕ್ಟೋಬರ್ 2025.
* ಗೊರೆಹಬ್ಬದ ಆಚರಣೆಕಾರರು ಸಗಣಿ ರಾಶಿ ಹಾಕುತ್ತಾರೆ. ಬಿಬಿಸಿ ಮೋಷನ್ ಗ್ಯಾಲರಿ.
* ಸಗಣಿ ಎಸೆಯುವವರ ಗುರಿ ಶಾಂತಿ. *ಡೆಕ್ಕನ್ ಹೆರಾಲ್ಡ್*.

ವರ್ಗ:ಭಾರತದಲ್ಲಿ ವಾರ್ಷಿಕ ಕಾರ್ಯಕ್ರಮಗಳು
ವರ್ಗ:ಕರ್ನಾಟಕದ ಸಂಸ್ಕೃತಿ
ವರ್ಗ:ದೀಪಾವಳಿ
ವರ್ಗ:ಕರ್ನಾಟಕದ ಹಬ್ಬಗಳು
ವರ್ಗ:ಹಿಂದೂ ಧರ್ಮ ಮತ್ತು ದನಕರು
ವರ್ಗ:ಹಿಂದೂ ಸಂಸ್ಕೃತಿ
ವರ್ಗ:ಗೊಬ್ಬರ
ವರ್ಗ:ನಕಲಿ ಯುದ್ಧ
ವರ್ಗ:ಭಾರತದಲ್ಲಿ ಹೊಸ ವರ್ಷ
ವರ್ಗ:ಕುರುಬ
ವರ್ಗ:ಲಿಂಗಾಯತ ಧರ್ಮ
ಕಾಥವರಾಯನ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಕಾಥವರಾಯನ್** (ಕಾತಾತವರಾಯ - காத்தவராய) ದಕ್ಷಿಣ ಭಾರತ ಮತ್ತು ಶ್ರೀಲಂಕಾದಲ್ಲಿ ಪೂಜಿಸಲ್ಪಡುವ ತಮಿಳು ಜಾನಪದ ದೇವತೆ. ಅವನ ಆರಾಧನೆಯು ಗ್ರಾಮೀಣ ತಮಿಳರಲ್ಲಿ ಪ್ರಚಲಿತದಲ್ಲಿದೆ, ಏಕೆಂದರೆ ಅವನ ಪೂಜೆಯು ಹೆಚ್ಚಾಗಿ ಗ್ರಾಮೀಣ ತಮಿಳುನಾಡಿನಲ್ಲಿ ನಡೆಯುತ್ತದೆ. ಅವನ ಹೆಸರು ಎರಡು ಹೆಸರುಗಳ ಸಂಯೋಜನೆಯಾಗಿದೆ: ಕಾಥವರ್ (ರಕ್ಷಕ) ಮತ್ತು ಅಯನ್ (ದೇವರ ವರದಾನ). ಅವನು ನಿಜವಾದ ವ್ಯಕ್ತಿಯಾಗಿದ್ದನೆಂದು ನಂಬಲಾಗಿದೆ, ಏಕೆಂದರೆ ತಮಿಳು ಜಾನಪದ ದೇವತೆಗಳು ತಮ್ಮ ಸಮುದಾಯ ಅಥವಾ ಹಳ್ಳಿಗಳನ್ನು ರಕ್ಷಿಸಲು ಅತಿಮಾನುಷ ಕಾರ್ಯಗಳನ್ನು ಮಾಡಿದವರಾಗಿದ್ದಾರೆ.

## ಪ್ರತಿಮಾಶಾಸ್ತ್ರ
ಭಗವಾನ್ ಕಾಥವರಾಯನ್ ಅವರನ್ನು ವಿಶಿಷ್ಟವಾದ ಮೀಸೆ ಮತ್ತು ಭಯಾನಕ ನೋಟದಿಂದ ವ್ಯಾಪಕವಾಗಿ ಗುರುತಿಸಲಾಗುತ್ತದೆ. ಕಾಥವರಾಯನ್ ಸಾಮಾನ್ಯವಾಗಿ ಪ್ರಾಚೀನ ದಕ್ಷಿಣ ಭಾರತದ ತಮಿಳು ಯೋಧರ ಆಯುಧಗಳನ್ನು ಹಿಡಿದಿರುವಂತೆ ಚಿತ್ರಿಸಲಾಗಿದೆ: ಒಂದು ಅರಿವಾಳ್, ಒಂದು ಖಂಡ (ಕತ್ತಿ), ಒಂದು ಕತ್ತಿ, ಒಂದು ಗದೆ ಅಥವಾ ಗುರಾಣಿ. ಅವನನ್ನು ಸಾಮಾನ್ಯವಾಗಿ ತನ್ನ ಇಬ್ಬರು ಪತ್ನಿಯರಾದ ಆರಿಯಮಾಲಾ (ஆரியமாலா) ಮತ್ತು ಒತಂಯಿ (ஓந்தாயಿ), ಹಾಗೂ ಚಿನ್ನನ್ (சின்னான்) ಎಂಬ ಒಬ್ಬ ಪುರುಷ ಸೇವಕನೊಂದಿಗೆ ನಿಂತಿರುವ ಅಥವಾ ಕುಳಿತಿರುವಂತೆ ಚಿತ್ರಿಸಲಾಗಿದೆ.

## ಭಾರತೀಯ ಉಪಖಂಡ ಮತ್ತು ಹಿಂದೂ ಧರ್ಮದ ಆಚೆಗೆ
ಬ್ಯಾಂಕಾಕ್ ಶ್ರೀ ಮಹಾ ಮಾರಿಯಮ್ಮನ್ ದೇವಸ್ಥಾನದ ಜನಪ್ರಿಯತೆಯಿಂದಾಗಿ ಥಾಯ್ ಹಿಂದೂ ಧರ್ಮದಲ್ಲಿ ಅವನು ಹೆಚ್ಚು ಪೂಜಿಸಲ್ಪಡುತ್ತಾನೆ. ಅರುಳ್ ವಾಕು ಸಂಪ್ರದಾಯದಂತಹ (ದೇವತಾ ಆವೇಶ) ಆಚರಣೆಗಳಲ್ಲಿ ಕಂಡುಬರುವಂತೆ ಇದು ತಮಿಳು ಮತ್ತು ಥಾಯ್ ಜಾನಪದ ಸಂಸ್ಕೃತಿಯ ಪರಿಪೂರ್ಣ ಮಿಶ್ರಣವಾಗಿರುವುದರಿಂದ ಥಾಯ್ ಜನರು ಗೌರವ ಸಲ್ಲಿಸಲು ದೇವಸ್ಥಾನಕ್ಕೆ ಸೇರುತ್ತಾರೆ. ಕಾಥವರಾಯನ್ ಅವರ ಪ್ರತಿಮೆಯನ್ನು ದೇವಸ್ಥಾನದ ಮೆರವಣಿಗೆಯಲ್ಲಿ ಪ್ರತಿಷ್ಠಾಪಿಸಲಾಗಿದೆ, ಇದು ವಿಜಯದಶಮಿ ಸಾಂಪ್ರದಾಯಿಕ ಕಾರ್ಯಕ್ರಮದ ಒಂದು ಪ್ರಮುಖ ಅಂಶವಾಗಿದೆ, ವಾರ್ಷಿಕವಾಗಿ.

## ಇವನ್ನೂ ನೋಡಿ
* ಮಧುರೈ ವೀರನ್
* ಅಯ್ಯಪ್ಪ
* ಕರುಪ್ಪು ಸಾಮಿ
* ದಕ್ಷಿಣ ಭಾರತದ ಗ್ರಾಮ ದೇವತೆಗಳು
* ಶಾಸ್ತ (ದೇವರು)
* ಅಯ್ಯನಾಯಕೆ

## ಟಿಪ್ಪಣಿಗಳು
ವರ್ಗ:ಪ್ರಾದೇಶಿಕ ಹಿಂದೂ ದೇವತೆಗಳು
ವರ್ಗ:ತಮಿಳು ದೇವತೆಗಳು
ಮೇರಿ ಆನ್ ಬಿನ್-ಸಾಲಿಕ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಮೇರಿ ಆನ್ ಬಿನ್-ಸಾಲಿಕ್**  (2 ನವೆಂಬರ್ 1940 – 21 ಫೆಬ್ರವರಿ 2026) ಅವರು ಡ್ಜಾರು ಸಮುದಾಯದ ಹಿರಿಯರು ಹಾಗೂ ಆಸ್ಟ್ರೇಲಿಯಾದ ಪ್ರಸಿದ್ಧ ಅಕಾಡೆಮಿಕ್ ಆಗಿದ್ದರು. ಅವರು ಮೂಲನಿವಾಸಿ ಅಧ್ಯಯನ ಮತ್ತು ಸಂಸ್ಕೃತಿ ಕ್ಷೇತ್ರದಲ್ಲಿ ಪ್ರಮುಖ ಕೊಡುಗೆ ನೀಡಿದರು. ಹಾರ್ವರ್ಡ್ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪದವಿ ಪಡೆದ ಮೊದಲ ಸ್ವದೇಶಿ ಆಸ್ಟ್ರೇಲಿಯನ್ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು.

## ಆರಂಭಿಕ ಜೀವನ ಮತ್ತು ನರ್ಸಿಂಗ್ ಸೇವೆ
ಅವರು 2 ನವೆಂಬರ್ 1940ರಂದು ಪಶ್ಚಿಮ ಆಸ್ಟ್ರೇಲಿಯಾದ ಬ್ರೂಮ್ ನಗರದಲ್ಲಿ ಜನಿಸಿದರು. ಒಂಬತ್ತು ವರ್ಷ ವಯಸ್ಸಿನಲ್ಲಿ ಕುಟುಂಬದೊಂದಿಗೆ ಡಾರ್ವಿನ್‌ಗೆ ಸ್ಥಳಾಂತರಗೊಂಡರು. ಡಾರ್ವಿನ್ ಆಸ್ಪತ್ರೆಯಲ್ಲಿ ನರ್ಸಿಂಗ್ ತರಬೇತಿ ಪಡೆದು 1961ರಲ್ಲಿ ಪದವಿ ಪಡೆದ ಮೊದಲ ಸ್ವದೇಶಿ ವ್ಯಕ್ತಿಯಾಗಿ ಗುರುತಿಸಿಕೊಂಡರು.

## ಶೈಕ್ಷಣಿಕ ವೃತ್ತಿಜೀವನ
1975ರಲ್ಲಿ  ಸೌತ್ ಆಸ್ಟ್ರೇಲಿಯಾನ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ  ಅಬೋರಿಜಿನಲ್ ಟಾಸ್ಕ್ ಫೋರ್ಸ್ ಕಾರ್ಯಕ್ರಮದಲ್ಲಿ ವಿದ್ಯಾರ್ಥಿ ಸಲಹೆಗಾರರಾಗಿ ನೇಮಕಗೊಂಡರು. 1979ರಲ್ಲಿ ಸಾಮಾಜಿಕ ಕಾರ್ಯದಲ್ಲಿ ಅಸೋಸಿಯೇಟ್ ಡಿಪ್ಲೊಮಾ ಪದವಿಯನ್ನು ಪಡೆದರು.

1985ರಲ್ಲಿ ಹಾರ್ವರ್ಡ್ ವಿಶ್ವವಿದ್ಯಾಲಯಕ್ಕೆ ತೆರಳಿ, 1986ರಲ್ಲಿ ಶಿಕ್ಷಣ ಆಡಳಿತದಲ್ಲಿ ಸ್ನಾತಕೋತ್ತರ ಪದವಿ ಹಾಗೂ 1989ರಲ್ಲಿ "ಕಲಿಸುವುದು ಮತ್ತು ಕಲಿಯುವುದು" ವಿಭಾಗದಲ್ಲಿ ಡಾಕ್ಟರೇಟ್ ಪದವಿ ಪಡೆದರು.

2015ರಲ್ಲಿ ವೆಸ್ಟರ್ನ್ ಸಿಡ್ನಿ ವಿಶ್ವವಿದ್ಯಾಲಯದಲ್ಲಿ ಆಬೋರಿಜಿನಲ್ ಮತ್ತು ಟೋರೆಸ್ ಸ್ಟೇಯಿಟ್ ಐಲ್ಯಾಂಡರ್ ಲೀಡರ್ಶಿಪ್ ವಿಭಾಗದ ಪ್ರೋ ವೈಸ್-ಚಾನ್ಸಲರ್ ಆಗಿ ನೇಮಕಗೊಂಡರು.

## ನಿಧನ
ಮೇರಿ ಆನ್ ಬಿನ್-ಸಾಲಿಕ್ ಅವರು 21 ಫೆಬ್ರವರಿ 2026ರಂದು 85 ವರ್ಷ ವಯಸ್ಸಿನಲ್ಲಿ ನಿಧನರಾದರು.

## ಗೌರವಗಳು
* ವಿಕ್ಟೋರಿಯನ್ ಮಹಿಳಾ ಗೌರವ ಪಟ್ಟಿ, 2001  
* NAIDOC ಪ್ರಶಸ್ತಿ – ಫೀಮೇಲ್ ಎಲ್ಡರ್ ಆಫ್ ದ ಇಯರ್, 2016  
* ಆಸ್ಟ್ರೇಲಿಯಾದ ಆರ್ಡರ್ ಆಫ್ ಆಸ್ಟ್ರೇಲಿಯಾ (AO), 2017

## ಕೃತಿಗಳು
* *ಎಬೋರಿಜಿನಲ್ ಟೆರಿಟರಿ ಎಡ್ಯುಕೇಷನ್ ಇನ್ ಆಸ್ಟ್ರೇಲಿಯಾ* (1990)  
* *ಎಬೋರಿಜಿನಲ್ ವಿಮೆನ್ ಬೈ ಡಿಗ್ರಿಸ್* (2000)

## ಉಲ್ಲೇಖಗಳು
ವರ್ಗ:1940ರಲ್ಲಿ ಜನಿಸಿದವರು
ವರ್ಗ:2026ರಲ್ಲಿ ನಿಧನರಾದವರು
ವರ್ಗ:ಆಸ್ಟ್ರೇಲಿಯಾದ ಶಿಕ್ಷಣತಜ್ಞರು
ವರ್ಗ:ಆಸ್ಟ್ರೇಲಿಯಾದ ಮಹಿಳಾ ಅಕಾಡೆಮಿಕರು
ವರ್ಗ:ಹಾರ್ವರ್ಡ್ ವಿಶ್ವವಿದ್ಯಾಲಯದ ಹಳೆ ವಿದ್ಯಾರ್ಥಿಗಳು
ವರ್ಗ:ಆಸ್ಟ್ರೇಲಿಯಾದ ಮೂಲನಿವಾಸಿ ಶಿಕ್ಷಣ ಚಳವಳಿ ನಾಯಕರು
ವರ್ಗ:ಆರ್ಡರ್ ಆಫ್ ಆಸ್ಟ್ರೇಲಿಯಾ ಗೌರವಿತರು
ಪೂಮಾರುತನ್ ತೆಯ್ಯಮ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಪೂಮಾರುತನ್ ತೆಯ್ಯಮ್** ಭಾರತದ ಕೇರಳದ ಉತ್ತರ ಮಲಬಾರ್ ಪ್ರದೇಶದಲ್ಲಿ ಜನಪ್ರಿಯವಾಗಿರುವ ಒಬ್ಬ ಹಿಂದೂ ದೇವರು. ಈ ತೆಯ್ಯಮ್ ಅನ್ನು ಪ್ರಾದೇಶಿಕ ಹಿಂದೂ ದೇವತೆ ಪೂಮಾಲಾ ಭಗವತಿಯ ದೇವಸ್ಥಾನಗಳಲ್ಲಿ ಪ್ರದರ್ಶಿಸಲಾಗುತ್ತದೆ. ಪೂಮಾಲಾ ಮತ್ತು ಪೂಮಾರುತನ್ ಅನ್ನು ಮುಖ್ಯವಾಗಿ ತಿಯ್ಯ ಸಮುದಾಯದವರು ಪೂಜಿಸುತ್ತಾರೆ. ಈ ತೆಯ್ಯಮ್ ಅನ್ನು ಪ್ರದರ್ಶಿಸುವ ಮುಖ್ಯ ದೇವಾಲಯಗಳು ಕಣ್ಣೂರು ಮತ್ತು ಕಾಸರಗೋಡು ಜಿಲ್ಲೆಗಳಲ್ಲಿ ಹರಡಿಕೊಂಡಿವೆ.

## ಪುರಾಣ ಕಥೆ
ಪುರಾಣದ ಪ್ರಕಾರ, ಪೂಮಾಲಾ ದೇವಿಯು ತನ್ನ ಸ್ನೇಹಿತೆಯರೊಂದಿಗೆ ಸ್ವರ್ಗದ ಉದ್ಯಾನವನದಲ್ಲಿ ವಿಹರಿಸುತ್ತಿದ್ದಳು. ಅವಳು ಹೂವುಗಳನ್ನು ಕೊಯ್ಯಲು ಬಯಸಿದ್ದಳು, ಆದರೆ ಉದ್ಯಾನದ ದಿವ್ಯ ಕಾವಲುಗಾರರು ಅದನ್ನು ತಡೆದರು. ಪೂಮಾಲಾ ಆ ಕಾವಲುಗಾರರಲ್ಲಿ ಒಬ್ಬನ ಸಹಾಯವನ್ನು ಕೋರಿದಳು. ಅವನು ಶಿವ ಮೂಲದವನಾಗಿದ್ದು, ಗಾಳಿಯ ರೂಪದಲ್ಲಿ ಅರಳಿದ ಹೂವಿನೊಳಗೆ ವಿಶ್ರಮಿಸುತ್ತಿದ್ದನು. ದೇವಿಯು ಅವನನ್ನು ಅವನ ಅಡ್ಡಹೆಸರಾದ 'ಪೂಮಾರುತ' (ಮಲಯಾಳಂನಲ್ಲಿ, 'ಪೂ' ಎಂದರೆ ಹೂವು ಮತ್ತು 'ಮಾರುತನ್' ಎಂದರೆ ಗಾಳಿ) ಎಂದು ಕರೆದಳು. ಆದ್ದರಿಂದ ಕುರುವಂತಡ ಮತ್ತು ರಾಮನ್ತಳಿ ಕೇರಳದ ಮೊದಲ ಪೂಮಾಲಾ ಮತ್ತು ಪೂಮಾರುತನ್ ದೇವಸ್ಥಾನಗಳೆಂದೂ ನಂಬಲಾಗಿದೆ. ಪೂಮಾರುತನ್ ಅನ್ನು ಪೂಮಾಲಾ ದೇವಸ್ಥಾನದಲ್ಲಿ ತೆಯ್ಯಮ್ ಆಗಿ ಪ್ರದರ್ಶಿಸಲಾಗುತ್ತದೆ.

ಪ್ರದರ್ಶನ ನೀಡುವಾಗ ತೆಯ್ಯಮ್ ವಲ್ಯಕಾರರನ್ನು (ದೇವಸ್ಥಾನಕ್ಕೆ ಸಂಬಂಧಿಸಿದ ಆಚರಣಾ ಸಹಾಯಕರು) ಮತ್ತು ವೀಕ್ಷಕರನ್ನೂ ಸಹ ಗುರಾಣಿಗಳಿಂದ ತಟ್ಟುತ್ತದೆ. ತೆಯ್ಯಮ್ನಿಂದ ಹೊಡೆತ ತಿನ್ನಲು ಮತ್ತು ತೆಯ್ಯಮ್ನ್ನು ಉತ್ತೇಜಿಸಲು ವಲ್ಯಕಾರರು ಕೂಗಾಟಗಳೊಂದಿಗೆ ಸುತ್ತಲೂ ಸೇರುತ್ತಾರೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
ವರ್ಗ:ಆಚರಣಾ ನೃತ್ಯಗಳು
ವರ್ಗ:ಕೇರಳದ ನೃತ್ಯಗಳು
ವರ್ಗ:ಪ್ರಾದೇಶಿಕ ಹಿಂದೂ ದೇವತೆಗಳು
ವರ್ಗ:ತೆಯ್ಯಂ
ವರ್ಗ:ಕೇರಳದ ಜಾನಪದ
ವರ್ಗ:ಹಿಂದೂ ಜಾನಪದ ದೇವತೆಗಳು
ಜೂಲಿ ಝುವೊ

*ಜೂಲಿ ಝುವೊ* ಒಬ್ಬ ಚೀನೀ-ಅಮೇರಿಕನ್ ಉದ್ಯಮಿ ಮತ್ತು ಕಂಪ್ಯೂಟರ್ ವಿಜ್ಞಾನಿ. ಅವರು ಫೇಸ್‌ಬುಕ್ನಲ್ಲಿ ಉತ್ಪನ್ನ ವಿನ್ಯಾಸದ ಉಪಾಧ್ಯಕ್ಷರಾಗಿದ್ದರು ಮತ್ತು ಈಗ ಸನ್ಡಿಯಲ್‌ನಲ್ಲಿ ಸಹ-ಸಂಸ್ಥಾಪಕರಾಗಿದ್ದಾರೆ. ಝುವೋ *ದಿ ಮೇಕಿಂಗ್ ಆಫ್ ಎ ಮ್ಯಾನೇಜರ್* (2019) ನ ಲೇಖಕರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಝುವೊ ಶಾಂಘೈ ಮೂಲದವರು. ಅವರು ಐದು ವರ್ಷದವಳಿದ್ದಾಗ, ಅವರ ಕುಟುಂಬ **ಟೆಕ್ಸಾಸ್** ಗೆ ಸ್ಥಳಾಂತರಗೊಂಡಿತು. ಅವರು ಕಂಪ್ಯೂಟರ್ ವಿಜ್ಞಾನವನ್ನು ಅಧ್ಯಯನ ಮಾಡಿದರು ಮತ್ತು ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಿಂದ ಪದವಿ ಪಡೆದರು.

## ವೃತ್ತಿಜೀವನ 
ಮೇ 2006 ರಲ್ಲಿ, ಝುವೊ ಫೇಸ್‌ಬುಕ್ನಲ್ಲಿ ಮೊದಲ ಇಂಟರ್ನ್ ಆದರು, ಅದು ಅವರ ಮೊದಲ ಕೆಲಸವೂ ಆಗಿತ್ತು. ಅವರು 25 ನೇ ವಯಸ್ಸಿನಲ್ಲಿ ವ್ಯವಸ್ಥಾಪಕರಾದರು. ಝುವೊ ಉತ್ಪನ್ನ ಮತ್ತು ವಿನ್ಯಾಸದ ಉಪಾಧ್ಯಕ್ಷೆ.

ಅವರು *ದಿ ಮೇಕಿಂಗ್ ಆಫ್ ಎ ಮ್ಯಾನೇಜರ್: ವಾಟ್ ಟು ಡು ವೆನ್ ಎವೆರಿವನ್ ಲುಕ್ಸ್ ಟು ಯು* ಎಂಬ ಪುಸ್ತಕವನ್ನು ಬರೆದಿದ್ದಾರೆ.

## ವೈಯಕ್ತಿಕ ಜೀವನ 
ಜುವೊಗೆ ಮೂವರು ಮಕ್ಕಳಿದ್ದಾರೆ. ಅವಳು ಮತ್ತು ಅವಳ ಪತಿ ಕ್ಯಾಲಿಫೋರ್ನಿಯಾದಲ್ಲಿ ವಾಸಿಸುತ್ತಿದ್ದಾರೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ
ವರ್ಗ:ಜೀವಂತ ಜನರು
ವರ್ಗ:ಹುಟ್ಟಿದ ವರ್ಷ ಕಾಣೆಯಾಗಿದೆ (ಜೀವಂತ ಜನರು)
ವರ್ಗ:ಶಾಂಘೈನ ಉದ್ಯಮಿಗಳು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಫೇಸ್‌ಬುಕ್ ಉದ್ಯೋಗಿಗಳು
ವರ್ಗ:ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಅಮೇರಿಕನ್ ಸಂಯುಕ್ತ ಸಂಸ್ಥಾನಕ್ಕೆ ವಲಸೆ ಬಂದ ಚೀನೀ ವಿದ್ಯಾರ್ಥಿಗಳು
ವರ್ಗ:20 ನೇ ಶತಮಾನದ ಅಮೇರಿಕನ್ ಮಹಿಳಾ ವಿಜ್ಞಾನಿಗಳು
ವರ್ಗ:20 ನೇ ಶತಮಾನದ ಅಮೇರಿಕನ್ ವಿಜ್ಞಾನಿಗಳು
ವರ್ಗ:21 ನೇ ಶತಮಾನದ ಅಮೇರಿಕನ್ ವಿಜ್ಞಾನಿಗಳು
ವರ್ಗ:21 ನೇ ಶತಮಾನದ ಅಮೇರಿಕನ್ ಮಹಿಳಾ ವಿಜ್ಞಾನಿಗಳು
ವರ್ಗ:21 ನೇ ಶತಮಾನದ ಅಮೇರಿಕನ್ ಮಹಿಳಾ ವಿಜ್ಞಾನಿಗಳು
ವರ್ಗ:ಟೆಕ್ಸಾಸ್‌ನ ಉದ್ಯಮಿಗಳು
ವರ್ಗ:ಟೆಕ್ಸಾಸ್‌ನ ವಿಜ್ಞಾನಿಗಳು
ಕ್ಸಿಯಾ ಝೌ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

*ಕ್ಸಿಯಾ ಝೌ* ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್ ವಿಜ್ಞಾನ ವಿಭಾಗದಲ್ಲಿ ಅಸೋಸಿಯೇಟ್ ಪ್ರೊಫೆಸರ್ ಆಗಿದ್ದಾರೆ. ಅವರ ಸಂಶೋಧನೆಯು ಮೊಬೈಲ್ ಕಂಪ್ಯೂಟಿಂಗ್ ಮತ್ತು ಇತರ ವಿಭಾಗಗಳೊಂದಿಗೆ ಅದರ ಛೇದನದ ಮೇಲೆ ಕೇಂದ್ರೀಕರಿಸುತ್ತದೆ. ಕೊಲಂಬಿಯಾಕ್ಕೆ ಮೊದಲು, ಅವರು ಡಾರ್ಟ್ಮೌತ್ ಕಾಲೇಜಿನಲ್ಲಿ ಟೆನ್ಯೂರ್ಡ್ ಅಸೋಸಿಯೇಟ್ ಪ್ರೊಫೆಸರ್ ಆಗಿದ್ದರು, ಅಲ್ಲಿ ಅವರು ಡಾರ್ಟ್ನೆಟ್ಸ್ (ಡಾರ್ಟ್ಮೌತ್ ನೆಟ್‌ವರ್ಕಿಂಗ್ ಮತ್ತು ಯುಬಿಕ್ವಿಟಸ್ ಸಿಸ್ಟಮ್ಸ್) ಲ್ಯಾಬ್ ಅನ್ನು ಸಹ-ನಿರ್ದೇಶಿಸುತ್ತಿದ್ದರು. ಮತ್ತು ಡಾರ್ಟ್ಮೌತ್ ರಿಯಾಲಿಟಿ ಮತ್ತು ರೊಬೊಟಿಕ್ಸ್ ಲ್ಯಾಬ್ (RLab). ಅವರು ಡಿಸೆಂಬರ್ 2016 ರಿಂದ ಫೆಬ್ರವರಿ 2017 ರವರೆಗೆ ನ್ಯಾಷನಲ್ ತೈವಾನ್ ವಿಶ್ವವಿದ್ಯಾಲಯದಲ್ಲಿ ಮತ್ತು ಏಪ್ರಿಲ್ 2017 ರಿಂದ ಜೂನ್ 2017 ರವರೆಗೆ ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದಲ್ಲಿ ಸಂದರ್ಶಕ ಅಧ್ಯಾಪಕರಾಗಿದ್ದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಕ್ಸಿಯಾ ಝೌ ಜೂನ್ 2013 ರಲ್ಲಿ ಯುಸಿ ಸಾಂತಾ ಬಾರ್ಬರಾದಲ್ಲಿ ಕಂಪ್ಯೂಟರ್ ಸೈನ್ಸ್‌ನಲ್ಲಿ ಡಾಕ್ಟರ್ ಆಫ್ ಫಿಲಾಸಫಿ/ಪಿಎಚ್‌ಡಿ ಪದವಿ ಪಡೆದರು, ಹೈಟಾವೊ ಝೆಂಗ್ ಅವರ ಮೇಲ್ವಿಚಾರಣೆಯಲ್ಲಿ ಕೆಲಸ ಮಾಡಿದರು.

## ಗೌರವಗಳು ಮತ್ತು ಪ್ರಶಸ್ತಿಗಳು
ಅವರ ವೃತ್ತಿಜೀವನದ ಅವಧಿಯಲ್ಲಿ ಅವರು ಹಲವಾರು ಗೌರವಗಳು ಮತ್ತು ಪ್ರಶಸ್ತಿಗಳನ್ನು ಪಡೆದರು:
* ವಿಜ್ಞಾನಿಗಳು ಮತ್ತು ಎಂಜಿನಿಯರ್‌ಗಳಿಗೆ ಅಧ್ಯಕ್ಷೀಯ ಆರಂಭಿಕ ವೃತ್ತಿಜೀವನ ಪ್ರಶಸ್ತಿ) ಪ್ರಯೋಗಾಲಯ (2019)
*ACM SIGMOBILE ರಾಕ್‌ಸ್ಟಾರ್ ಪ್ರಶಸ್ತಿ (2019)
* ಸುಸಾನ್ ಮತ್ತು ಗಿಬ್ ಮೈಯರ್ಸ್ 1964 ಫ್ಯಾಕಲ್ಟಿ ಫೆಲೋಶಿಪ್ (2018)
* ವಿಶಿಷ್ಟ ಸೃಜನಶೀಲ ಮತ್ತು ವಿದ್ವತ್ಪೂರ್ಣ ಸಾಧನೆಗಾಗಿ ಕರೆನ್ ಇ. ವೆಟರ್ಹಾನ್ ಸ್ಮಾರಕ ಪ್ರಶಸ್ತಿ (2018)
* N2Women: ನೆಟ್‌ವರ್ಕಿಂಗ್ ಮತ್ತು ಸಂವಹನದಲ್ಲಿ ಉದಯೋನ್ಮುಖ ತಾರೆಗಳು (2017)
* ಆಲ್ಫ್ರೆಡ್ ಪಿ. ಸ್ಲೋನ್ ಸಂಶೋಧನಾ ಫೆಲೋಶಿಪ್ (2017)
* NSF ವೃತ್ತಿಜೀವನ ಪ್ರಶಸ್ತಿ (2016)

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು
*Home page of Xia Zhou
*

ವರ್ಗ:ಜೀವಂತ ಜನರು
ವರ್ಗ:ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಅಮೇರಿಕನ್ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಡಾರ್ಟ್ಮೌತ್ ಕಾಲೇಜು ಅಧ್ಯಾಪಕರು
ವರ್ಗ:ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನ ಶಿಕ್ಷಕರು
ವರ್ಗ:1984 ರ ಜನನಗಳು
ವರ್ಗ:ಪೀಕಿಂಗ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ವುಹಾನ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ವಿಜ್ಞಾನಿಗಳು ಮತ್ತು ಎಂಜಿನಿಯರ್‌ಗಳಿಗೆ ಅಧ್ಯಕ್ಷೀಯ ಆರಂಭಿಕ ವೃತ್ತಿಜೀವನ ಪ್ರಶಸ್ತಿ ಪಡೆದವರು
ವರ್ಗ:21 ನೇ ಶತಮಾನದ ಅಮೇರಿಕನ್ ಮಹಿಳಾ ಶಿಕ್ಷಣ ತಜ್ಞರು
ವರ್ಗ:21 ನೇ ಶತಮಾನದ ಅಮೇರಿಕನ್ ಶಿಕ್ಷಣ ತಜ್ಞರು
ಝೌ ಚಾವೊಚೆನ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

*ಝೌ ಚಾವೊಚೆನ್* (ಜನನ 1 ನವೆಂಬರ್ 1937) ಒಬ್ಬ ಚೀನೀ ಕಂಪ್ಯೂಟರ್ ವಿಜ್ಞಾನಿ.

ಝೌ ಚೀನಾದ ಶಾಂಘೈ ನ ನನ್ಹುಯಿ ನಲ್ಲಿ ಜನಿಸಿದರು. 

## ಶಿಕ್ಷಣ
ಝೌ ಚಾವೊಚೆನ್ ಪೀಕಿಂಗ್ ವಿಶ್ವವಿದ್ಯಾಲಯದ ಗಣಿತ ಮತ್ತು ಯಂತ್ರಶಾಸ್ತ್ರ ವಿಭಾಗದಲ್ಲಿ (1954–1958) ಪದವಿಪೂರ್ವ ವಿದ್ಯಾರ್ಥಿಯಾಗಿ ಮತ್ತು ಇನ್ಸ್ಟಿಟ್ಯೂಟ್ ಆಫ್ ಕಂಪ್ಯೂಟಿಂಗ್ ಟೆಕ್ನಾಲಜಿ, ಚೈನೀಸ್ ಅಕಾಡೆಮಿ ಆಫ್ ಸೈನ್ಸಸ್ (CAS) ನಲ್ಲಿ (1963–1967) ಸ್ನಾತಕೋತ್ತರ ವಿದ್ಯಾರ್ಥಿಯಾಗಿ ಅಧ್ಯಯನ ಮಾಡಿದರು.

## ವೃತ್ತಿಜೀವನ
ಝೌ ಚಾವೊಚೆನ್ ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದ ಕಂಪ್ಯೂಟಿಂಗ್ ಪ್ರಯೋಗಾಲಯ (ಈಗ ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದ ಕಂಪ್ಯೂಟರ್ ವಿಜ್ಞಾನ ವಿಭಾಗ) (1989–1992) ಭೇಟಿ ನೀಡುವವರೆಗೆ ಪೀಕಿಂಗ್ ವಿಶ್ವವಿದ್ಯಾಲಯ ಮತ್ತು CAS ನಲ್ಲಿ ಕೆಲಸ ಮಾಡಿದರು. ಈ ಸಮಯದಲ್ಲಿ, ಅವರು ಯುರೋಪಿಯನ್ ಯುರೋಪಿಯನ್ ಸ್ಟ್ರಾಟೆಜಿಕ್ ಪ್ರೋಗ್ರಾಂ ಆನ್ ರಿಸರ್ಚ್ ಇನ್ ಇನ್ಫರ್ಮೇಷನ್ ಟೆಕ್ನಾಲಜಿ(ESPRIT) *ಪ್ರೊಕೊಸ್* ಯೋಜನೆಯ ಭಾಗವಾಗಿ ನೈಜ-ಸಮಯದ ಕಂಪ್ಯೂಟಿಂಗ್ ವ್ಯವಸ್ಥೆಗಳಿಗೆ ಅವಧಿಯ ಕಲನಶಾಸ್ತ್ರದ ಪ್ರಧಾನ ತನಿಖಾಧಿಕಾರಿಯಾಗಿದ್ದರು.
## ಡೆನ್ಮಾರ್ಕ್ ಮತ್ತು UNU-IIST ಸೇವೆ
1990–1992 ಮತ್ತು 1995–1996ರ ಅವಧಿಯಲ್ಲಿ, ಡೈನ್ಸ್ ಬ್ಜೋರ್ನರ್/ಪ್ರೊಫೆಸರ್ ಡೈನ್ಸ್ ಬ್ಜೋರ್ನರ್ ಅವರ ಆಹ್ವಾನದ ಮೇರೆಗೆ, ಝೌ ಚಾವೊಚೆನ್ ಡೆನ್ಮಾರ್ಕ್ ತಾಂತ್ರಿಕ ವಿಶ್ವವಿದ್ಯಾಲಯದ ಲಿಂಗ್ಬಿ ಕಂಪ್ಯೂಟರ್ ವಿಜ್ಞಾನ ವಿಭಾಗದಲ್ಲಿ ಸಂದರ್ಶಕ ಪ್ರಾಧ್ಯಾಪಕರಾಗಿದ್ದರು. ಅವರು ಪ್ರಧಾನ ಸಂಶೋಧನಾ ಸಹೋದ್ಯೋಗಿ (೧೯೯೨–೧೯೯೭) ಮತ್ತು ನಂತರ ಮಕಾವುದಲ್ಲಿ (೧೯೯೭–೨೦೦೨) UNU-IIST ನಿರ್ದೇಶಕರಾಗಿದ್ದರು, ಅವರು ನಿವೃತ್ತರಾಗುವವರೆಗೂ, ನಂತರ ಬೀಜಿಂಗ್ ಗೆ ಮರಳಿದರು.
## ಗೌರವಗಳು ಮತ್ತು ಸದಸ್ಯತ್ವ
2007 ರಲ್ಲಿ, UNU-IIST ನ ಮೊದಲ ನಿರ್ದೇಶಕರಾದ ಝೌ ಮತ್ತು ಡೈನ್ಸ್ ಬ್ಜೋರ್ನರ್ ಅವರನ್ನು ಅವರ 70 ನೇ ಹುಟ್ಟುಹಬ್ಬದ ಸಂದರ್ಭದಲ್ಲಿ ಗೌರವಿಸಲಾಯಿತು. ಝೌ ಚೈನೀಸ್ ಅಕಾಡೆಮಿ ಆಫ್ ಸೈನ್ಸಸ್ ನ ಸದಸ್ಯರಾಗಿದ್ದಾರೆ.

## ಪುಸ್ತಕಗಳು
* ಝೌ, ಚಾವೊಚೆನ್ ಮತ್ತು ಹ್ಯಾನ್ಸೆನ್, ಮೈಕೆಲ್ ಆರ್., *ಅವಧಿ ಕಲನಶಾಸ್ತ್ರ: ರಿಯಲ್-ಟೈಮ್ ಸಿಸ್ಟಮ್ಸ್‌ಗೆ ಒಂದು ಔಪಚಾರಿಕ ವಿಧಾನ*. ಸ್ಪ್ರಿಂಗರ್-ವರ್ಲಾಗ್, ಸೈದ್ಧಾಂತಿಕ ಕಂಪ್ಯೂಟರ್ ವಿಜ್ಞಾನದಲ್ಲಿ ಮಾನೋಗ್ರಾಫ್‌ಗಳು, ಒಂದು EATCS ಸರಣಿ, 2003. .

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* Institute of Software, Chinese Academy of Sciences (ISCAS) information

ವರ್ಗ:1937 ಜನನಗಳು
ವರ್ಗ:ಜೀವಂತ ಜನರು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಔಪಚಾರಿಕ ವಿಧಾನಗಳು ಜನರು
ವರ್ಗ:ಚೈನೀಸ್ ಅಕಾಡೆಮಿ ಆಫ್ ಸೈನ್ಸಸ್‌ನ ಸದಸ್ಯರು
ವರ್ಗ:ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದ ಕಂಪ್ಯೂಟರ್ ವಿಜ್ಞಾನ ವಿಭಾಗದ ಸದಸ್ಯರು
ವರ್ಗ:ಪೀಕಿಂಗ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಪೀಕಿಂಗ್ ವಿಶ್ವವಿದ್ಯಾಲಯದ ಶೈಕ್ಷಣಿಕ ಸಿಬ್ಬಂದಿ
ವರ್ಗ:ಶಾಂಘೈನ ವಿಜ್ಞಾನಿಗಳು
ವರ್ಗ:ಡೆನ್ಮಾರ್ಕ್‌ನ ತಾಂತ್ರಿಕ ವಿಶ್ವವಿದ್ಯಾಲಯದ ಶೈಕ್ಷಣಿಕ ಸಿಬ್ಬಂದಿ
ವರ್ಗ:ವಿಶ್ವಸಂಸ್ಥೆಯ ವಿಶ್ವವಿದ್ಯಾಲಯದ ಶೈಕ್ಷಣಿಕ ಸಿಬ್ಬಂದಿ
ಯಾನ್ಯೊಂಗ್ ಜಾಂಗ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

*ಯಾನ್ಯೊಂಗ್ ಜಾಂಗ್* () ಒಬ್ಬ ಚೀನೀ ಕಂಪ್ಯೂಟರ್ ವಿಜ್ಞಾನಿ, ಅವರ ಆಸಕ್ತಿಗಳಲ್ಲಿ ಕಂಪ್ಯೂಟರ್ ಭದ್ರತೆ ಮತ್ತು ವೈರ್‌ಲೆಸ್ ಸೆನ್ಸರ್ ನೆಟ್‌ವರ್ಕ್‌ಗಳು, ಎಡ್ಜ್ ಕಂಪ್ಯೂಟಿಂಗ್ ಮತ್ತು ವಸ್ತುಗಳ ಇಂಟರ್ನೆಟ್ ಸೇರಿವೆ. ಅವರು ಚೀನಾ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಶ್ವವಿದ್ಯಾಲಯದ ಕಂಪ್ಯೂಟರ್ ಸೈನ್ಸ್ ಶಾಲೆಯಲ್ಲಿ ಪ್ರಾಧ್ಯಾಪಕರಾಗಿದ್ದಾರೆ.
## ಶಿಕ್ಷಣ ಮತ್ತು ವೃತ್ತಿಜೀವನ
ಜಾಂಗ್ ಚೀನಾದ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಶ್ವವಿದ್ಯಾಲಯದಲ್ಲಿ ಪದವಿಪೂರ್ವ ವಿದ್ಯಾರ್ಥಿನಿಯಾಗಿದ್ದರು, ಅಲ್ಲಿ ಅವರು 1997 ರಲ್ಲಿ ಕಂಪ್ಯೂಟರ್ ವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. ಅವರು ಕಂಪ್ಯೂಟರ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್‌ನಲ್ಲಿ ಪದವಿ ಅಧ್ಯಯನಕ್ಕಾಗಿ ಪೆನ್ಸಿಲ್ವೇನಿಯಾ ಸ್ಟೇಟ್ ವಿಶ್ವವಿದ್ಯಾಲಯಕ್ಕೆ ಹೋದರು ಮತ್ತು 2002 ರಲ್ಲಿ ಅಲ್ಲಿ ತಮ್ಮ ಪಿಎಚ್‌ಡಿ ಪೂರ್ಣಗೊಳಿಸಿದರು.  ಅವರ ಡಾಕ್ಟರೇಟ್ ಪ್ರಬಂಧ, *ಮುಂದಿನ ಪೀಳಿಗೆಯ ಕ್ಲಸ್ಟರ್‌ಗಳಿಗಾಗಿ ವೇಳಾಪಟ್ಟಿ ಮತ್ತು ಸಂಪನ್ಮೂಲ ನಿರ್ವಹಣೆ* ಅನ್ನು ಆನಂದ್ ಶಿವಸುಬ್ರಮಣಿಯಂ ಮೇಲ್ವಿಚಾರಣೆ ಮಾಡಿದರು.

ಅವರು 2002 ರಲ್ಲಿ ರಟ್ಜರ್ಸ್ ವಿಶ್ವವಿದ್ಯಾಲಯ ಎಲೆಕ್ಟ್ರಿಕಲ್ ಮತ್ತು ಕಂಪ್ಯೂಟರ್ ಎಂಜಿನಿಯರಿಂಗ್ ವಿಭಾಗದಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಸೇರಿದರು ಮತ್ತು 2008 ರಲ್ಲಿ ಅಸೋಸಿಯೇಟ್ ಪ್ರೊಫೆಸರ್ ಆಗಿ ಮತ್ತು 2015 ರಲ್ಲಿ ಪೂರ್ಣ ಪ್ರಾಧ್ಯಾಪಕರಾಗಿ ಬಡ್ತಿ ಪಡೆದರು, ನಂತರ 2018 ರಲ್ಲಿ ಚೀನಾದ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಶ್ವವಿದ್ಯಾಲಯಕ್ಕೆ ಪ್ರಾಧ್ಯಾಪಕರಾಗಿ ಮರಳಿದರು.  ರಟ್ಜರ್ಸ್‌ನಲ್ಲಿ ಅವರ ವಿದ್ಯಾರ್ಥಿಗಳಲ್ಲಿ ವೆನ್ಯುವಾನ್ ಕ್ಸು ಸೇರಿದ್ದಾರೆ. 

## ಗುರುತಿಸುವಿಕೆ
"ಬಲವಾದ ಮತ್ತು ಪರಿಣಾಮಕಾರಿ ದೊಡ್ಡ-ಪ್ರಮಾಣದ ಸಂವೇದಕ ಜಾಲಗಳಿಗೆ ನೀಡಿದ ಕೊಡುಗೆಗಳಿಗಾಗಿ",ಜಾಂಗ್ ಅವರನ್ನು 2018 ರ ಫೆಲೋಗಳ ವರ್ಗದಲ್ಲಿ IEEE ಫೆಲೋ ಎಂದು ಹೆಸರಿಸಲಾಯಿತು.

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು
*Home page
*

ವರ್ಗ:ಹುಟ್ಟಿದ ವರ್ಷ ಕಾಣೆಯಾಗಿದೆ (ಜೀವಂತ ಜನರು)
ವರ್ಗ:ಜೀವಂತ ಜನರು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಪೆನ್ಸಿಲ್ವೇನಿಯಾ ರಾಜ್ಯ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ರಟ್ಜರ್ಸ್ ವಿಶ್ವವಿದ್ಯಾಲಯದ ಅಧ್ಯಾಪಕರು
ವರ್ಗ:ಚೀನೀ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಶ್ವವಿದ್ಯಾಲಯದ ಶೈಕ್ಷಣಿಕ ಸಿಬ್ಬಂದಿ
ವರ್ಗ:ಐಇಇಇ ಫೆಲೋಗಳು
ಜಿಂಘುಯಿ ಜಾಂಗ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

*ಜಿಂಘುಯಿ ಜಾಂಗ್* ಒಬ್ಬ ಕಂಪ್ಯೂಟೇಶನಲ್ ಜೀವಶಾಸ್ತ್ರಜ್ಞ ಮತ್ತು ಆಸ್ಟಿಯೋಸಾರ್ಕೋಮಾ ಸಂಶೋಧಕಿ. ಅವರು ಸೇಂಟ್ ಜೂಡ್ ಮಕ್ಕಳ ಸಂಶೋಧನಾ ಆಸ್ಪತ್ರೆಯಲ್ಲಿ ಕಂಪ್ಯೂಟೇಶನಲ್ ಬಯಾಲಜಿ ವಿಭಾಗದ ಅಧ್ಯಕ್ಷರು ಮತ್ತು ಬಯೋಇನ್ಫರ್ಮ್ಯಾಟಿಕ್ಸ್‌ನ ಎಂಡೋವ್ಡ್ ಚೇರ್ ಆಗಿದ್ದಾರೆ.

## ಜೀವನ ಮತ್ತು ಶಿಕ್ಷಣ 
ಜಾಂಗ್ 1989 ರಲ್ಲಿ ಫುಡಾನ್ ವಿಶ್ವವಿದ್ಯಾಲಯದಿಂದ ಬಿ.ಎಸ್. ಪದವಿ ಪಡೆದರು.ಅವರು ಕನೆಕ್ಟಿಕಟ್ ವಿಶ್ವವಿದ್ಯಾಲಯದಿಂದ ಎಂ.ಎಸ್. (1991) ಮತ್ತು ಪಿಎಚ್.ಡಿ (1994) ಪೂರ್ಣಗೊಳಿಸಿದರು. ಕ್ಲೇರ್ ಎಂ. ಬರ್ಗ್ ಅವರ ಡಾಕ್ಟರೇಟ್ ಸಲಹೆಗಾರರಾಗಿದ್ದರು. 2015 ರಿಂದ 2023 ರವರೆಗೆ, ಅವರು ಕಂಪ್ಯೂಟೇಶನಲ್ ಬಯಾಲಜಿ ವಿಭಾಗದ ಅಧ್ಯಕ್ಷರಾಗಿದ್ದರು. ಜಾಂಗ್ ಸೇಂಟ್ ಜೂಡ್ ಮಕ್ಕಳ ಸಂಶೋಧನಾ ಆಸ್ಪತ್ರೆಯಲ್ಲಿ ಬಯೋಇನ್ಫರ್ಮ್ಯಾಟಿಕ್ಸ್‌ನಲ್ಲಿ ಸೇಂಟ್ ಜೂಡ್ ಎಂಡೋವ್ಡ್ ಚೇರ್ ಆಗಿದ್ದಾರೆ. 

## ಗೌರವಗಳು ಮತ್ತು ಮಾನ್ಯತೆಗಳು 
ಅವರು 2023 ರಲ್ಲಿ ಇಂಟರ್ನ್ಯಾಷನಲ್ ಸೊಸೈಟಿ ಫಾರ್ ಕಂಪ್ಯೂಟೇಶನಲ್ ಬಯಾಲಜಿ ದ ಫೆಲೋ ಆಗಿ ಆಯ್ಕೆಯಾದರು.

## ಉಲ್ಲೇಖಗಳು
ವರ್ಗ:ಜೀವಂತ ಜನರು
ವರ್ಗ:ಹುಟ್ಟಿದ ಸ್ಥಳ ಕಾಣೆಯಾಗಿದೆ (ಜೀವಂತ ಜನರು)
ವರ್ಗ:ಹುಟ್ಟಿದ ವರ್ಷ ಕಾಣೆಯಾಗಿದೆ (ಜೀವಂತ ಜನರು)
ವರ್ಗ:ಫುಡಾನ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಕನೆಕ್ಟಿಕಟ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಚೀನೀ ಮಹಿಳಾ ಜೀವಶಾಸ್ತ್ರಜ್ಞರು
ವರ್ಗ:ಮಹಿಳಾ ಕಂಪ್ಯೂಟೇಶನಲ್ ಜೀವಶಾಸ್ತ್ರಜ್ಞರು
ವರ್ಗ:ಅಂತರರಾಷ್ಟ್ರೀಯ ಕಂಪ್ಯೂಟೇಶನಲ್ ಬಯಾಲಜಿ ಸೊಸೈಟಿಯ ಫೆಲೋಗಳು
ವರ್ಗ:21 ನೇ ಶತಮಾನದ ಚೀನೀ ಜೀವಶಾಸ್ತ್ರಜ್ಞರು
ವರ್ಗ:21 ನೇ ಶತಮಾನದ ಚೀನೀ ಮಹಿಳಾ ವಿಜ್ಞಾನಿಗಳು
ವರ್ಗ:ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಚೀನೀ ವಲಸಿಗ ಶಿಕ್ಷಣ ತಜ್ಞರು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ಲಿಕ್ಸಿಯಾ ಜಾಂಗ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಲಿಕ್ಸಿಯಾ ಜಾಂಗ್** () ಲಾಸ್ ಏಂಜಲೀಸ್‌ನ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್ ಸೈನ್ಸ್‌ನ ಜೊನಾಥನ್ ಬಿ. ಪೋಸ್ಟಲ್ ಪ್ರಾಧ್ಯಾಪಕರಾಗಿದ್ದಾರೆ. ಅವರ ಪರಿಣತಿ ಕಂಪ್ಯೂಟರ್ ನೆಟ್‌ವರ್ಕ್ಗಳಲ್ಲಿದೆ; ಅವರು ಇಂಟರ್ನೆಟ್ ಎಂಜಿನಿಯರಿಂಗ್ ಟಾಸ್ಕ್ ಫೋರ್ಸ್ ಅನ್ನು ಸ್ಥಾಪಿಸಲು ಸಹಾಯ ಮಾಡಿದರು, ಸಂಪನ್ಮೂಲ ಮೀಸಲಾತಿ ಪ್ರೋಟೋಕಾಲ್ ಅನ್ನು ವಿನ್ಯಾಸಗೊಳಿಸಿದರು,  "ಮಧ್ಯಮ ಪೆಟ್ಟಿಗೆ" ಎಂಬ ಪದವನ್ನು ಸೃಷ್ಟಿಸಿದರು, ಮತ್ತು ನಾಮಕರಣಗೊಂಡ ದತ್ತಾಂಶ ನೆಟ್‌ವರ್ಕಿಂಗ್ ಅಭಿವೃದ್ಧಿಗೆ ಪ್ರವರ್ತಕರಾಗಿದ್ದರು. ಅವರು 1981 ರಲ್ಲಿ ಕ್ಯಾಲಿಫೋರ್ನಿಯಾ ಸ್ಟೇಟ್ ಯೂನಿವರ್ಸಿಟಿ, ಲಾಸ್ ಏಂಜಲೀಸ್ನಲ್ಲಿ ಎಲೆಕ್ಟ್ರಿಕಲ್ ಎಂಜಿನಿಯರಿಂಗ್ನಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು, ಜೆರಾಕ್ಸ್ ಪಾರ್ಕ್ ನಲ್ಲಿ ಸಂಶೋಧಕರಾಗಿ ಕೆಲಸ ಮಾಡಿದ ನಂತರ, ಅವರು 1996 ರಲ್ಲಿ ಯುಸಿಎಲ್ಎಗೆ ತೆರಳಿದರು.  ಅವರು ೧೯೯೪ ರಿಂದ ೧೯೯೬ ರವರೆಗೆ ಮತ್ತು ಮತ್ತೆ ೨೦೦೫ ರಿಂದ ೨೦೦೯ ರವರೆಗೆ ಇಂಟರ್ನೆಟ್ ಆರ್ಕಿಟೆಕ್ಚರ್ ಮಂಡಳಿಯ ಸದಸ್ಯರಾಗಿದ್ದರು. ೨೦೦೬ ರಲ್ಲಿ ನಡೆದ ಆರಂಭಿಕ ಐಇಟಿಎಫ್ ಸಭೆಯ ೨೦ ನೇ ವಾರ್ಷಿಕೋತ್ಸವದ ಸಂದರ್ಭದಲ್ಲಿ, ಮೇ ೭, ೨೦೦೬ ರಂದು ಪ್ರಕಟವಾದ ಐಇಟಿಎಫ್ ಜರ್ನಲ್ ಜಾಂಗ್ ಅವರನ್ನು ಸಂದರ್ಶಿಸಿತು.

ಪ್ರಾಯೋಗಿಕ ನೆಟ್‌ವರ್ಕ್ ಸೆಟಪ್‌ನಲ್ಲಿ ಸೆಟ್ಟಿಂಗ್‌ಗಳನ್ನು ಬದಲಾಯಿಸಲು ಅವರು ವಿನ್ಯಾಸಗೊಳಿಸಿದ ಪ್ರೋಟೋಕಾಲ್ ಸಂಪನ್ಮೂಲ ಮೀಸಲಾತಿ ಪ್ರೋಟೋಕಾಲ್ ಗೆ ಆಧಾರವಾಯಿತು.

1999 ರಲ್ಲಿ

## ಪ್ರಶಸ್ತಿಗಳು ಮತ್ತು ಗೌರವಗಳು
2006 ರಲ್ಲಿ, ಪ್ಯಾಕೆಟ್ ಸ್ವಿಚ್ಡ್ ನೆಟ್‌ವರ್ಕ್‌ಗಳಲ್ಲಿನ ವಾಸ್ತುಶಿಲ್ಪ ಮತ್ತು ಸಿಗ್ನಲಿಂಗ್ ಪ್ರೋಟೋಕಾಲ್‌ಗಳಿಗೆ ನೀಡಿದ ಕೊಡುಗೆಗಳಿಗಾಗಿ ಜಾಂಗ್ ಕಂಪ್ಯೂಟಿಂಗ್ ಮೆಷಿನರಿಗಳ ಸಂಘ ಮತ್ತು ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ಎಂಜಿನಿಯರ್‌ಗಳ ಸಂಸ್ಥೆ ಎರಡರಲ್ಲೂ ಫೆಲೋ ಆದರು.

2009 ರಲ್ಲಿ, ಅವರು IEEE ಇಂಟರ್ನೆಟ್ ಪ್ರಶಸ್ತಿ ಗೆದ್ದರು.

2012 ರಲ್ಲಿ, ಅವರನ್ನು ಪೋಸ್ಟಲ್ ಪ್ರಾಧ್ಯಾಪಕ ಹುದ್ದೆಗೆ ಹೆಸರಿಸಲಾಯಿತು. ತಂತ್ರಜ್ಞಾನ ಕ್ಷೇತ್ರದಲ್ಲಿ 54 ಗಮನಾರ್ಹ ಮಹಿಳೆಯರನ್ನು ಒಳಗೊಂಡ ಪ್ಲೇಯಿಂಗ್ ಕಾರ್ಡ್‌ಗಳ ಪ್ಯಾಕ್‌ನಲ್ಲಿನ ನಾಲ್ಕು ವಜ್ರಗಳ ಮೇಲೆ ಅವರ ಚಿತ್ರ ಕಾಣಿಸಿಕೊಂಡಿತು.

2020 ರಲ್ಲಿ, ಅವರು 2020 ರ SIGCOMM ಜೀವಮಾನ ಸಾಧನೆ ಪ್ರಶಸ್ತಿಯನ್ನು ಗೆದ್ದರು, 2021 ರಲ್ಲಿ ಅವರನ್ನು ಇಂಟರ್ನೆಟ್ ಹಾಲ್ ಆಫ್ ಫೇಮ್ ಗೆ ಸೇರಿಸಲಾಯಿತು.

೨೦೨೫ ರಲ್ಲಿ, ಅವರು ರಾಷ್ಟ್ರೀಯ ಎಂಜಿನಿಯರಿಂಗ್ ಅಕಾಡೆಮಿಗೆ ಆಯ್ಕೆಯಾದರು.

## ಉಲ್ಲೇಖಗಳು
ವರ್ಗ:1951 ರ ಜನನಗಳು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಅಮೇರಿಕನ್ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಅಮೇರಿಕನ್ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಹೀಲಾಂಗ್ಜಿಯಾಂಗ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಹೀಲಾಂಗ್ಜಿಯಾಂಗ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಮ್ಯಾಸಚೂಸೆಟ್ಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಹಳೆಯ ವಿದ್ಯಾರ್ಥಿಗಳು
ವರ್ಗ:ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ, ಲಾಸ್ ಏಂಜಲೀಸ್ ಅಧ್ಯಾಪಕರು
ವರ್ಗ:ಮಹಿಳಾ ಇಂಟರ್ನೆಟ್ ಪ್ರವರ್ತಕರು
ವರ್ಗ:ಕಂಪ್ಯೂಟಿಂಗ್ ಯಂತ್ರೋಪಕರಣಗಳ ಸಂಘದ ಫೆಲೋಗಳು
ವರ್ಗ:ಐಇಇಇ ಫೆಲೋಗಳು
ವರ್ಗ:ಚೀನೀ ಮಹಿಳಾ ವಿಜ್ಞಾನಿಗಳು
ವರ್ಗ:ಯುನೈಟೆಡ್ ಸ್ಟೇಟ್ಸ್‌ಗೆ ಚೀನೀ ವಲಸೆ ಬಂದವರು
ವರ್ಗ:PARC (ಕಂಪನಿ)ಯಲ್ಲಿ ವಿಜ್ಞಾನಿಗಳು
ವರ್ಗ:ಇಂಟರ್ನೆಟ್ ಪ್ರವರ್ತಕರು
ವರ್ಗ:21ನೇ ಶತಮಾನದ ಅಮೇರಿಕನ್ ಮಹಿಳೆಯರು
ಹುಯಿ ಝೌ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

*ಹುಯಿ ಝೌ* ಪ್ರಸ್ತುತ ಮಿನ್ನೆಸೋಟ ವಿಶ್ವವಿದ್ಯಾಲಯದಲ್ಲಿ ಸಂಖ್ಯಾಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದಾರೆ.

## ಹುಯಿ ಝೌ ಅವರ ಆಯ್ದ ಪ್ರಕಟಣೆಗಳು
* ಝೌ, ಹುಯಿ., & ಹಸ್ಟಾಯಿ, ಟಿ. (2005). ಎಲಾಸ್ಟಿಕ್ ನೆಟ್ ವಿಧಾನ ಮೂಲಕ ನಿಯಮಿತಗೊಳಿಸುವಿಕೆ ಮತ್ತು ಚರ ಆಯ್ಕೆ (Regularization and Variable Selection via the Elastic Net).Journal of the Royal Statistical Society, Series B*, 67(2), 301–320. https://doi.org/10.1111/j.1467-9868.2005.00503.x(https://doi.org/10.1111/j.1467-9868.2005.00503.x)

* ಝೌ, ಹುಯಿ. (2006). ಅಡಾಪ್ಟಿವ್ ಲ್ಯಾಸೋ ಮತ್ತು ಅದರ ಓರಾಕಲ್ ಗುಣಲಕ್ಷಣಗಳು (The Adaptive Lasso and its Oracle Properties).Journal of the American Statistical Association*, 101(476), 1418–1429. https://doi.org/10.1198/016214506000000735(https://doi.org/10.1198/016214506000000735)

* ಝೌ, ಹುಯಿ., & ಹಸ್ಟಾಯಿ, ಟಿ. ,  & ಡಿಬ್ಶಿರಾನಿ, ಆರ್.(2006). ಸ್ಪಾರ್ಸ್ ಮುಖ್ಯ ಘಟಕ ವಿಶ್ಲೇಷಣೆ (Sparse Principal Component Analysis).Journal of Computational and Graphical Statistics*, 15(2), 265–286. https://doi.org/10.1198/106186006X113430(https://doi.org/10.1198/106186006X113430)

* ಝೌ, ಹುಯಿ., & ಲೀ, ಆರ್. (2008). ನಾನ್-ಕಾಂಕೆವ್ ದಂಡಿತ ಸಾಧ್ಯತಾ ಮಾದರಿಗಳಲ್ಲಿ ಏಕ ಹಂತದ ಸ್ಪಾರ್ಸ್ ಅಂದಾಜುಗಳು (One-step Sparse Estimates in Nonconcave Penalized Likelihood Models).The Annals of Statistics*, 36(4), 1509–1533. https://doi.org/10.1214/009053607000000802(https://doi.org/10.1214/009053607000000802)

## ಗೌರವಗಳು ಮತ್ತು ಪ್ರಶಸ್ತಿಗಳು
* ಅಮೇರಿಕನ್ ಸ್ಟ್ಯಾಟಿಸ್ಟಿಕಲ್ ಅಸೋಸಿಯೇಷನ್ ಫೆಲೋ, 2019.

* ಗಣಿತಶಾಸ್ತ್ರ ವಿಭಾಗದಲ್ಲಿ ಹೈಲಿ ಸೈಟೆಡ್ ರಿಸರ್ಚರ್, 2014, 2015, 2016, 2017, 2018.

* ಇನ್ಸ್ಟಿಟ್ಯೂಟ್ ಆಫ್ ಮ್ಯಾಥಮೆಟಿಕಲ್ ಸ್ಟ್ಯಾಟಿಸ್ಟಿಕ್ಸ್ ಫೆಲೋ, 2015.

* ಇನ್ಸ್ಟಿಟ್ಯೂಟ್ ಆಫ್ ಮ್ಯಾಥಮೆಟಿಕಲ್ ಸ್ಟ್ಯಾಟಿಸ್ಟಿಕ್ಸ್ ಟ್ವೀಡಿ ನ್ಯೂ ರಿಸರ್ಚರ್ ಪ್ರಶಸ್ತಿ (Tweedie New Researcher Award), 2011.

* ರಾಷ್ಟ್ರೀಯ ವಿಜ್ಞಾನ ಪ್ರತಿಷ್ಠಾನ CAREER ಪ್ರಶಸ್ತಿ, 2009.

* ಗಣಿತಶಾಸ್ತ್ರದಲ್ಲಿ ನ್ಯೂ ಹಾಟ್ ಪೇಪರ್ (New Hot Paper), 2008.

* ಗಣಿತಶಾಸ್ತ್ರದಲ್ಲಿ ಫಾಸ್ಟ್ ಬ್ರೇಕಿಂಗ್ ಪೇಪರ್ (Fast Breaking Paper), 2006.

## ಉಲ್ಲೇಖಗಳು
ವರ್ಗ:ಜೀವಂತ ಜನರು
ವರ್ಗ:ಚೀನೀ ಮೂಲದ ಅಮೇರಿಕನ್ ಜನರು
ವರ್ಗ:ಅಮೇರಿಕನ್ ಸಂಖ್ಯಾಶಾಸ್ತ್ರಜ್ಞರು
ವರ್ಗ:ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ಸಂಖ್ಯಾಶಾಸ್ತ್ರಜ್ಞರು
ವರ್ಗ:ಅಮೇರಿಕನ್ ಸಂಖ್ಯಾಶಾಸ್ತ್ರಜ್ಞರ ಸಂಘದ ಸದಸ್ಯರು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ವಿಜ್ಞಾನಿಗಳು
ವರ್ಗ:ಚೀನೀ ವಿಜ್ಞಾನಿಗಳು ಚೀನಾದ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಸ್ಟಾನ್‌ಫೋರ್ಡ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಮಿನ್ನೆಸೋಟ ವಿಶ್ವವಿದ್ಯಾಲಯದ ಅಧ್ಯಾಪಕರು
ವರ್ಗ:ಹುಟ್ಟಿದ ವರ್ಷ ಕಾಣೆಯಾಗಿದೆ (ಜೀವಂತ ಜನರು)
ಯುವಾನ್ಯುವಾನ್ ಯಾಂಗ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

***ಯುವಾನ್ಯುವಾನ್ ಯಾಂಗ್*** ಒಬ್ಬ ಚೀನೀ-ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿ, ಅವರ ಆಸಕ್ತಿಗಳಲ್ಲಿ ಪ್ಯಾರಲಲ್ ಕಂಪ್ಯೂಟಿಂಗ್ಮತ್ತು ಡಿಸ್ಟ್ರಿಬ್ಯೂಟೆಡ್ ಕಂಪ್ಯೂಟಿಂಗ್, ವೈರ್‌ಲೆಸ್ ಸೆನ್ಸರ್ ನೆಟ್‌ವರ್ಕ್ಗಳು ಮತ್ತು ಕ್ಲೌಡ್ ಕಂಪ್ಯೂಟಿಂಗ್ಗಳೂ ಸೇರಿವೆ. ಅವರು ಸ್ಟೋನಿ ಬ್ರೂಕ್ ವಿಶ್ವವಿದ್ಯಾಲಯದಲ್ಲಿ SUNY ಡಿಸ್ಟಿಂಗ್ವಿಶ್ಡ್ ಪ್ರೊಫೆಸರ್ ಆಫ್ ಎಲೆಕ್ಟ್ರಿಕಲ್ & ಕಂಪ್ಯೂಟರ್ ಎಂಜಿನಿಯರಿಂಗ್ ಮತ್ತು ಕಂಪ್ಯೂಟರ್ ಸೈನ್ಸ್, ಸ್ಟೋನಿ ಬ್ರೂಕ್ ಕಾಲೇಜ್ ಆಫ್ ಇಂಜಿನಿಯರಿಂಗ್ ಮತ್ತು ಅಪ್ಲೈಡ್ ಸೈನ್ಸಸ್‌ನಲ್ಲಿ ವೈವಿಧ್ಯತೆ ಮತ್ತು ಶೈಕ್ಷಣಿಕ ವ್ಯವಹಾರಗಳ ಅಸೋಸಿಯೇಟ್ ಡೀನ್. 2018 ರಿಂದ 2022 ರವರೆಗೆ, ಅವರು ನ್ಯಾಷನಲ್ ಸೈನ್ಸ್ ಫೌಂಡೇಶನ್ ನಲ್ಲಿ ಸಾಫ್ಟ್‌ವೇರ್ ಮತ್ತು ಹಾರ್ಡ್‌ವೇರ್ ಫೌಂಡೇಶನ್‌ಗಳು ಮತ್ತು ತತ್ವಗಳು ಮತ್ತು ಸ್ಕೇಲೆಬಲ್ ಸಿಸ್ಟಮ್‌ಗಳ ಅಭ್ಯಾಸಕ್ಕಾಗಿ ಕಾರ್ಯಕ್ರಮ ನಿರ್ದೇಶಕರಾಗಿದ್ದರು. 

## ಶಿಕ್ಷಣ ಮತ್ತು ವೃತ್ತಿಜೀವನ
ಯಾಂಗ್ 1982 ಮತ್ತು 1984 ರಲ್ಲಿ ಕ್ರಮವಾಗಿ ಸಿಂಘುವಾ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್‌ನಲ್ಲಿ ಪದವಿ ಮತ್ತು ಸ್ನಾತಕೋತ್ತರ ಪದವಿಗಳನ್ನು ಪಡೆದರು. ಅವರು 1992 ರಲ್ಲಿ ಜಾನ್ಸ್ ಹಾಪ್ಕಿನ್ಸ್ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್ ವಿಜ್ಞಾನದಲ್ಲಿ ಪಿಎಚ್‌ಡಿ ಪದವಿಯನ್ನು ಪೂರ್ಣಗೊಳಿಸಿದರು. ಅವರು ವರ್ಮೊಂಟ್ ವಿಶ್ವವಿದ್ಯಾಲಯದಲ್ಲಿ ಹಿಂದಿನ ಅಧ್ಯಾಪಕ ಹುದ್ದೆಯಿಂದ 1999 ರಲ್ಲಿ ಸ್ಟೋನಿ ಬ್ರೂಕ್‌ಗೆ ತೆರಳಿದರು.

## ಗುರುತಿಸುವಿಕೆ
"ಸಮಾನಾಂತರ ಮತ್ತು ವಿತರಣಾ ಕಂಪ್ಯೂಟಿಂಗ್ ವ್ಯವಸ್ಥೆಗಳಿಗೆ ನೀಡಿದ ಕೊಡುಗೆಗಳಿಗಾಗಿ" ಯಾಂಗ್ ಅವರನ್ನು 2009 ರಲ್ಲಿ IEEE ಫೆಲೋ ಎಂದು ಹೆಸರಿಸಲಾಯಿತು. ಅವರನ್ನು 2016 ರಲ್ಲಿ SUNY ಡಿಸ್ಟಿಂಗ್ವಿಶ್ಡ್ ಪ್ರೊಫೆಸರ್ ಎಂದು ಹೆಸರಿಸಲಾಯಿತು. 2022 ರಲ್ಲಿ ಅವರು IEEE ಕಂಪ್ಯೂಟರ್ ಸೊಸೈಟಿ ವಿತರಣಾ ಸಂಸ್ಕರಣೆಯ ತಾಂತ್ರಿಕ ಸಮಿತಿಯ ಅತ್ಯುತ್ತಮ ಸೇವಾ ಪ್ರಶಸ್ತಿಯನ್ನು ಗೆದ್ದರು.

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು
*Home page
*
*Dissertation entitled "On Broadcast Switching Networks"
*Written a book with Cong Wang entitled "Wireless Rechargeable Sensor Networks" 

ವರ್ಗ:ಜೀವಂತ ಜನರು
ವರ್ಗ:ಅಮೇರಿಕನ್ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಅಮೇರಿಕನ್ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಸಿಂಘುವಾ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಜಾನ್ಸ್ ಹಾಪ್ಕಿನ್ಸ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ವರ್ಮೊಂಟ್ ವಿಶ್ವವಿದ್ಯಾಲಯದ ಅಧ್ಯಾಪಕರು
ವರ್ಗ:ಸ್ಟೋನಿ ಬ್ರೂಕ್ ವಿಶ್ವವಿದ್ಯಾಲಯದ ಅಧ್ಯಾಪಕರು
ವರ್ಗ:IEEE ಫೆಲೋಗಳು
ವರ್ಗ:ಅಮೇರಿಕನ್ ಮಹಿಳಾ ಶಿಕ್ಷಣ ತಜ್ಞರು
ವರ್ಗ:21 ನೇ ಶತಮಾನದ ಅಮೇರಿಕನ್ ಮಹಿಳೆಯರು
ದಿಯಿ ಯಾಂಗ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

*ದಿಯಿ ಯಾಂಗ್* ಒಬ್ಬ ಚೀನೀ ಕಂಪ್ಯೂಟರ್ ವಿಜ್ಞಾನಿ ಮತ್ತು ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್ ವಿಜ್ಞಾನದ ಸಹಾಯಕ ಪ್ರಾಧ್ಯಾಪಕಿ. ಅವರ ಸಂಶೋಧನೆಯು ಮಾನವ-ಕೇಂದ್ರಿತ AI ನಲ್ಲಿದೆ, ಅಲ್ಲಿ ಅವರು ಮಾನವ-ಮಾನವ ಮತ್ತು ಮಾನವ-ಕಂಪ್ಯೂಟರ್ ಸಂವಹನ ಎರಡನ್ನೂ ಬೆಂಬಲಿಸುವ ನೈಸರ್ಗಿಕ ಭಾಷಾ ಸಂಸ್ಕರಣೆ ವ್ಯವಸ್ಥೆಗಳನ್ನು ನಿರ್ಮಿಸುವತ್ತ ಗಮನಹರಿಸುತ್ತಾರೆ.ಅವರು ಸ್ಟ್ಯಾನ್‌ಫೋರ್ಡ್ ನ್ಯಾಚುರಲ್ ಲ್ಯಾಂಗ್ವೇಜ್ ಪ್ರೊಸೆಸಿಂಗ್/NLP ಮತ್ತು ಹ್ಯೂಮನ್–ಕಂಪ್ಯೂಟರ್ ಇಂಟರ್ಯಾಕ್ಷನ್/HCI ಗುಂಪುಗಳೊಂದಿಗೆ, ಹಾಗೆಯೇ ಸ್ಟ್ಯಾನ್‌ಫೋರ್ಡ್ AI ಲ್ಯಾಬ್ (SAIL) ಮತ್ತು ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯ ಕೇಂದ್ರಗಳು ಮತ್ತು ಸಂಸ್ಥೆಗಳು#ಸ್ಟ್ಯಾನ್‌ಫೋರ್ಡ್ ಇನ್‌ಸ್ಟಿಟ್ಯೂಟ್ ಫಾರ್ ಹ್ಯೂಮನ್-ಸೆಂಟರ್ಡ್ ಆರ್ಟಿಫಿಶಿಯಲ್ ಇಂಟೆಲಿಜೆನ್ಸ್ (HAI)/ಸ್ಟ್ಯಾನ್‌ಫೋರ್ಡ್ ಇನ್‌ಸ್ಟಿಟ್ಯೂಟ್ ಫಾರ್ ಹ್ಯೂಮನ್-ಸೆಂಟರ್ಡ್ ಆರ್ಟಿಫಿಶಿಯಲ್ ಇಂಟೆಲಿಜೆನ್ಸ್ (HAI) ನೊಂದಿಗೆ ಸಂಬಂಧ ಹೊಂದಿದ್ದಾರೆ.

## ಜೀವನಚರಿತ್ರೆ 
ದಿಯಿ ಯಾಂಗ್ ತನ್ನ ಪದವಿಪೂರ್ವ ಅಧ್ಯಯನಕ್ಕಾಗಿ ಶಾಂಘೈ ಜಿಯಾವೊ ಟಾಂಗ್ ವಿಶ್ವವಿದ್ಯಾಲಯಕ್ಕೆ ಸೇರಿದರು, ಜುಲೈ 2013 ರಲ್ಲಿ ಕಂಪ್ಯೂಟರ್ ಸೈನ್ಸ್ ನಲ್ಲಿ ಬ್ಯಾಚುಲರ್ ಆಫ್ ಸೈನ್ಸ್ ಪದವಿಯನ್ನು ಪಡೆದರು. ಅವರು ಕಾರ್ನೆಗೀ ಮೆಲ್ಲನ್ ವಿಶ್ವವಿದ್ಯಾಲಯ ಭಾಷಾ ತಂತ್ರಜ್ಞಾನ ಸಂಸ್ಥೆಯಿಂದ ವಿಜ್ಞಾನದ ಸ್ನಾತಕೋತ್ತರ ಪದವಿ/ಎಂ.ಎಸ್. (ಮೇ 2015) ಮತ್ತು ಡಾಕ್ಟರ್ ಆಫ್ ಫಿಲಾಸಫಿ/ಪಿಎಚ್.ಡಿ. (ಫೆಬ್ರವರಿ 2019) ಪದವಿಗಳನ್ನು ಪಡೆದರು. ಅವರ ಪ್ರಬಂಧ ಕೆಲಸಕ್ಕಾಗಿ, ಯಾಂಗ್ ಯಂತ್ರ ಕಲಿಕೆ ತಂತ್ರಗಳನ್ನು ಸಮಾಜಶಾಸ್ತ್ರ ಮತ್ತು ಸಾಮಾಜಿಕ ಮನೋವಿಜ್ಞಾನ ದೊಂದಿಗೆ ಒಟ್ಟುಗೂಡಿಸುವ ಮೂಲಕ ಕಂಪ್ಯೂಟೇಶನಲ್ ಸಾಮಾಜಿಕ ಪಾತ್ರಗಳನ್ನು ಅರ್ಥಮಾಡಿಕೊಳ್ಳಲು ಅಲ್ಗಾರಿದಮ್‌ಗಳನ್ನು ಅಭಿವೃದ್ಧಿಪಡಿಸಿದರು. ಪಿಎಚ್‌ಡಿ ಪೂರ್ಣಗೊಳಿಸಿದ ನಂತರ, ಯಾಂಗ್ ಜಾರ್ಜಿಯಾ ಟೆಕ್ ಜಾರ್ಜಿಯಾ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಕಾಲೇಜ್ ಆಫ್ ಕಂಪ್ಯೂಟಿಂಗ್ ಕಾಲೇಜನಲ್ಲಿ ಸಹಾಯಕ ಪ್ರಾಧ್ಯಾಪಕರಾದರು. 2022 ರಲ್ಲಿ, ಯಾಂಗ್ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯಕ್ಕೆ ತೆರಳಿದರು, ಅಲ್ಲಿ ಅವರು ಈಗ ಸಾಮಾಜಿಕ ಮತ್ತು ಭಾಷಾ ತಂತ್ರಜ್ಞಾನಗಳ (SALT) ಪ್ರಯೋಗಾಲಯವನ್ನು ಮುನ್ನಡೆಸುತ್ತಿದ್ದಾರೆ.

## ಮನ್ನಣೆ 
ದಿಯಿ ಯಾಂಗ್ ಒಬ್ಬ ಸ್ಲೋನ್ ರಿಸರ್ಚ್ ಫೆಲೋಶಿಪ್/ಸ್ಲೋನ್ ರಿಸರ್ಚ್ ಫೆಲೋ, ಕಾವ್ಲಿ ಫೆಲೋ, ಮತ್ತು ಮೈಕ್ರೋಸಾಫ್ಟ್ ಸಂಶೋಧನಾ ವಿಭಾಗದ ಫೆಲೋ. 2020 ರಲ್ಲಿ, ಯಾಂಗ್ ಅವರನ್ನು ಇನ್ಸ್ಟಿಟ್ಯೂಟ್ ಆಫ್ ಎಲೆಕ್ಟ್ರಿಕಲ್ ಅಂಡ್ ಎಲೆಕ್ಟ್ರಾನಿಕ್ಸ್ ಎಂಜಿನಿಯರ್ಸ್/IEEE AI ನ 10 ವೀಕ್ಷಿಸಬಹುದಾದ ಪಟ್ಟಿಯಲ್ಲಿ ಒಬ್ಬರನ್ನಾಗಿ ಹೆಸರಿಸಲಾಯಿತು, ಮತ್ತು 2021 ರಲ್ಲಿ, ಅವರಿಗೆ ವರ್ಷದ ಸ್ಯಾಮ್‌ಸಂಗ್ AI ಸಂಶೋಧಕಿ ಪ್ರಶಸ್ತಿ ನೀಡಲಾಯಿತು, ಇಂಟೆಲ್ ರೈಸಿಂಗ್ ಸ್ಟಾರ್, aವಿಜ್ಞಾನಕ್ಕಾಗಿ ಫೋರ್ಬ್ಸ್ 30 ಅಂಡರ್ 30 ಪಟ್ಟಿಯಲ್ಲಿ ಸ್ಥಾನ ಪಡೆದಿದೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
*Official Website
*

ವರ್ಗ:ಹುಟ್ಟಿದ ವರ್ಷ ಕಾಣೆಯಾಗಿದೆ (ಜೀವಂತ ಜನರು)
ವರ್ಗ:ಜೀವಂತ ಜನರು
ವರ್ಗ:ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದ ಕಂಪ್ಯೂಟರ್ ವಿಜ್ಞಾನ ವಿಭಾಗ
ವರ್ಗ:ಯುನೈಟೆಡ್ ಸ್ಟೇಟ್ಸ್‌ನಲ್ಲಿರುವ ಚೀನೀ ವಲಸಿಗ ಶಿಕ್ಷಣ ತಜ್ಞರು
ವರ್ಗ:ಶಾಂಘೈ ಜಿಯಾವೊ ಟಾಂಗ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ಕಾರ್ನೆಗೀ ಮೆಲ್ಲನ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:21 ನೇ ಶತಮಾನದ ಚೀನೀ ಮಹಿಳಾ ವಿಜ್ಞಾನಿಗಳು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವೆನ್ಯುವಾನ್ ಕ್ಸು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

*ವೆನ್ಯುವಾನ್ ಕ್ಸು* () ಒಬ್ಬ ಚೀನೀ ಕಂಪ್ಯೂಟರ್ ವಿಜ್ಞಾನಿ, ವೈರ್‌ಲೆಸ್ ನೆಟ್‌ವರ್ಕ್‌ಗಳು, ಎಂಬೆಡೆಡ್ ಸಿಸ್ಟಮ್‌ಗಳು ಮತ್ತು ಇಂಟರ್ನೆಟ್ ಆಫ್ ಥಿಂಗ್ಸ್ ಗಾಗಿ ಕಂಪ್ಯೂಟರ್ ಸೆಕ್ಯುರಿಟಿನಲ್ಲಿ ಪರಿಣತಿ ಹೊಂದಿದ್ದಾರೆ. ಅವರು ಝೆಜಿಯಾಂಗ್ ವಿಶ್ವವಿದ್ಯಾಲಯದ ಕಾಲೇಜ್ ಆಫ್ ಇಂಜಿನಿಯರಿಂಗ್‌ನಲ್ಲಿ ಪ್ರಾಧ್ಯಾಪಕರಾಗಿದ್ದಾರೆ, ಅಲ್ಲಿ ಅವರು ಯುಬಿಕ್ವಿಟಸ್ ಸಿಸ್ಟಮ್ ಸೆಕ್ಯುರಿಟಿ ಲ್ಯಾಬ್ ಅನ್ನು ನಿರ್ದೇಶಿಸುತ್ತಾರೆ.

## ಶಿಕ್ಷಣ ಮತ್ತು ವೃತ್ತಿಜೀವನ
ಕ್ಸು ಝೆಜಿಯಾಂಗ್ ವಿಶ್ವವಿದ್ಯಾಲಯದಲ್ಲಿ ಎಲೆಕ್ಟ್ರಿಕಲ್ ಎಂಜಿನಿಯರಿಂಗ್ ಅಧ್ಯಯನ ಮಾಡಿದರು, 1998 ರಲ್ಲಿ ಪದವಿ ಪಡೆದರು ಮತ್ತು 2001 ರಲ್ಲಿ ಸ್ನಾತಕೋತ್ತರ ಪದವಿಯನ್ನು ಮುಂದುವರೆಸಿದರು. ಅವರು 2007 ರಲ್ಲಿ ಯುಎಸ್‌ನ ರಟ್ಜರ್ಸ್ ವಿಶ್ವವಿದ್ಯಾಲಯದಲ್ಲಿ ಪಿಎಚ್‌ಡಿ ಪದವಿಯನ್ನು ಪೂರ್ಣಗೊಳಿಸಿದರು. "ರೇಡಿಯೋ ಹಸ್ತಕ್ಷೇಪ ದಾಳಿಗಳಿಂದ ವೈರ್‌ಲೆಸ್ ನೆಟ್‌ವರ್ಕ್‌ಗಳನ್ನು ರಕ್ಷಿಸುವುದು" ಎಂಬ ಅವರ ಪ್ರಬಂಧವನ್ನು ವೇಡ್ ಟ್ರಾಪ್ಪೆ ಮತ್ತು ಯಾನ್ಯೊಂಗ್ ಜಾಂಗ್ ಜಂಟಿಯಾಗಿ ಮೇಲ್ವಿಚಾರಣೆ ಮಾಡಿದರು.

ಅವರು ದಕ್ಷಿಣ ಕೆರೊಲಿನಾ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್ ವಿಭಾಗಕ್ಕೆ ಸೇರಿದರು, ಅಲ್ಲಿ ಅಸೋಸಿಯೇಟ್ ಪ್ರೊಫೆಸರ್ ಆದರು, ನಂತರ 2013 ರಲ್ಲಿ ಝೆಜಿಯಾಂಗ್ ವಿಶ್ವವಿದ್ಯಾಲಯಕ್ಕೆ ಪ್ರಾಧ್ಯಾಪಕರಾಗಿ ಮರಳಿದರು.

## ಗುರುತಿಸುವಿಕೆ
ಕ್ಸು ೨೦೨೩ ರಲ್ಲಿ ಚೀನೀ ಯುವ ಮಹಿಳಾ ವಿಜ್ಞಾನ ಪ್ರಶಸ್ತಿಯನ್ನು ಗೆದ್ದರು. "ಆಟೋಮೊಬೈಲ್ ಭದ್ರತೆಗಾಗಿ ಎಂಬೆಡೆಡ್ ಸಿಸ್ಟಮ್‌ಗಳಿಗೆ ನೀಡಿದ ಕೊಡುಗೆಗಳಿಗಾಗಿ" ೨೦೨೪ ರ ಫೆಲೋಗಳ ವರ್ಗದಲ್ಲಿ ಅವರನ್ನು IEEE ಫೆಲೋ ಎಂದು ಹೆಸರಿಸಲಾಯಿತು.

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು
*Home page
*Ubiquitous System Security Lab

ವರ್ಗ:ಜೀವಂತ ಜನರು
ವರ್ಗ:ಚೀನೀ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಚೀನೀ ಮಹಿಳಾ ಕಂಪ್ಯೂಟರ್ ವಿಜ್ಞಾನಿಗಳು
ವರ್ಗ:ಝೆಜಿಯಾಂಗ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ರಟ್ಜರ್ಸ್ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
ವರ್ಗ:ದಕ್ಷಿಣ ಕೆರೊಲಿನಾ ವಿಶ್ವವಿದ್ಯಾಲಯದ ಅಧ್ಯಾಪಕರು
ವರ್ಗ:ಝೆಜಿಯಾಂಗ್ ವಿಶ್ವವಿದ್ಯಾಲಯದ ಶೈಕ್ಷಣಿಕ ಸಿಬ್ಬಂದಿ
ವರ್ಗ:ಐಇಇಇಯ ಫೆಲೋಗಳು